ئەو مرۆڤانەى کە هەمیشە قسە دەکەن، ئەوانەن کە هیچ فێرنابن، چونکە هەر ئەوانە دەڵێن کەدەیزانن\nدەقى وتاری شاسوار عەبدولواحید لە دیداری ئاشتی و پێکەوەژیان لە یادی لەدایکبوونی پێغەمبەری ئیسلام (د.خ)\nپێشەکى بەبۆنەى ساڵیادى لەدایکبوونى پێغەمبەرمان محەمەد (صلى الله علیه وسلم) پیرۆزباییەکى گەرم لەجەنابتان و لەموسڵمانانى کوردستان و لەگشت موسڵمانانى دونیا دەکەین بەم بۆنە پیرۆزەوە.\nراستییەکە من حەزناکەم زۆر کاتتان لێبگرم، چونکە ئەمڕۆ ئێمە هاتووین بۆ ئەوەى گوێبیستى جەنابتان بین و گوێبیستى ئەو پەیامەبین کە هەندێک لەبەڕێزانتان هەڵتانگرتووەو باس لەپێکەوەژیان دەکات. بەڵام بەکورتى چەند تێبینیەک کە پێشتر لاى ئێمە یان خەڵکى تر هەبووبێت بیگەیەنین تاوەکو بەبۆچوونەکانى ئێمەو بەبۆچوونەکانى جەنابتان هەموو لایەنەکان پێکەوە وابکەین فکرەیەکى تەواوکارى بەرهەمبهێنین لەم دانیشتنەى کە هەیە.\nبەبۆچوونى من ئەگەر ئەم تێبینیەک لێوەربگرن یان پەسەند بێت لاى جەنابتان، زۆر زۆر گرنگە هەمیشە مرۆڤ، هەر مرۆڤێک هەر بیروباوەڕێکى هەیە، هەمیشە گوێى شل بکات و گوێ لەخەڵکانێکى تر بگرێت کە لەدەرەوەى بیروباوەڕى خۆیەتى، یاخود تەنانەت رەنگە هەمان بیروباوەڕیان هەبێت بەڵام رێگەى تێگەیشتنیان یان تەفسیریان جیاوازە، ئەگەر هەر کەسێک لەئێمە گوێبیستى هاوڕێیەکى، هاوڵاتیەکى، کەسێکى ناو خێزانەکەى، کەسێکى تر کە رەنگە جیا بیربکاتەوە، نەبین، ئەوا ئێمە هەر ئەو شتانە دەڵێینەوە کە دەیزانین، بۆیە هەرگیز فێرى شتى تازە نابین.\nبەبۆچوونى من خاڵێکى تر زۆر گرنگە لەمەسەلەى پێکەوەژیان کە بابەتێکە ئەمڕۆ جەنابتانى لەسەر کۆبوونەتەوە، بەبۆچوونى من بەدەر لەگفتوگۆ، بەدەر لەحیوار، بەدەر لەم دانیشتن و دیدارو سیمینارو کۆڕبەندو هەموو ئەوانەى کە هەیە، بەدەر لەقسەکردن، خاڵێکى تر زۆر زۆر گرنگە کە پەیوەستە بەپێکەوەژیانەوەو کاریگەرى هەیە لەسەر پێکەوەژیان، ئەویش کردارەکانمانە، ئایا ئێمە بەکردار چەندە باوەڕمان بەپێکەوەژیان هەیە؟ ئایا چەندە لەئێمە قبوڵیەتى لەماڵەکەیدا، لەدراوسێیەکەیدا، لەگەڕەکەکەیدا، لەشارەکەیدا، کەسێکى تێدا بێت کە وەکو ئەو بیرناکاتەوە، ئەمە یەکێک دەبێت لەو نموونە جوانانەى کە ئەگەر ئێمە کارى لەسەر بکەین، رۆژ بەڕۆژ وادەکەین ئەم وڵاتەمان پێکەوەژیان تێیدا پەرەبسێنێت، کە پێکەوەژیان تێیدا پەرەى سەند، ئاشتى پەرەدەسێنێت. دەزانن یەکێک لەو هۆکارانەى کە وڵاتەکانى ئێمە هەمیشە لەحاڵەتى شەڕو جەنگدایە، هەمیشە لەحاڵەتى توندى و گرژى و بەیەکداچووندایە، ئەوەیە کە ئێمە زۆرجار باوەڕمان بەو پێکەوەژیانە نییە، باوەڕیشمان بەو پێکەوە ژیانە نییە چونکە هەر کەسێک لەئێمە ئامادە نییە دەستبەردارى بەشێک لەو شتانە بێت کە خۆى باوەڕى پێیەتى، من ناڵێم خوانەخواستە دەستبەردارى بێت و باوەڕى پێنەهێنێت، بۆنموونە کەسێک موسڵمانە واز لەئاینەکەى بێنێت، یان کەسێکى تر مەسیحیە واز لەئاینەکەى بێنێت، نەخێر، بەڵکو دەسبەردارى هەندێک لەو شتانە بێت کە لەوێدا پێویستە موناقەشەى بکات، رەنگە ئەگەر موناقەشەى بکات بەتوندى یان بەو شێوەیەى کە دڵى بەرامبەرەکەى عاجز دەکات، موناقەشەى نەکات، واتە هەموومان بڕێک لەتەنازول کردنمان تێدا بێت بۆ یەکتر بۆ ئەوەى لەکۆتاییدا ئێمە بتوانین پێکەوە بژین. من پێم سەیرە لەسەردەمى زەینلعابدین بنعەلیدا لەوڵاتێکى وەکو تونس کەزۆرینەى رەهاى موسڵمان بوون، مسوڵمانەکان لەتونس رایاندەکرد دەچوون بۆ ئیسپانیا بۆ ئەوەى بارەزووى خۆیان نوێژ بکەن، لەکاتێکدا لەناو تونسدا کەبەحساب وڵاتێکى مسوڵمانە دەبوایە بەهەویە بچووایە بۆ مزگەوت، بۆ؟ ئێستاش لێرەوە بەشێکى زۆرمان دەچینە ئەوروپا، لەئێرانەوە خەڵک دەچێتە ئەوروپا، لەسعودیەوە خەڵک دەچێتە ئەوروپا. لەشارێکى وەکو لەندەن ٣٦٢ مزگەوتى تێدایە، نازانم ئەگەر ئێستا زیادى کردبێت یان نا، داتاکەى من هى چەند مانگێک لەمەوپێشە، لەخوابەزیاد بێت رەنگە مانگ بەمانگ و ساڵ بەساڵ زیاد بکات، لسەشارێکى وەکو لەندەن سەرووى ٣٦٠ مزگەوتى تێدایە، بەحوسەینیەو بەجامع، بەداخەوە کە ئەو قسەیەش دەکەم، مزگەوتى هەموو مەزهەب و خەتە جیاوازەکانى ئایینى پیرۆزى ئیسلامى تیادایە، کەچى لەشارێکى وەکو تاران کە نزیکەى ٢٠ ملیۆن مسوڵمانى تێدایە، یەک مزگەوتى سووننەى تێدایە، لەوڵاتێکى گەورەى وەکو سعودیە یەک حوسەینیەى تێدایە، بەڵام لەلەندەن ٣٦٢ حوسەینیەو مزگەوت و هەموو جۆرەکانى ترى تێدایە، بۆ؟ خوانەخواستە ئەمە نابێت بە ریکلامێک بۆ ئەوان، حەتمەن یەکدنیا شتى باش لەم وڵاتەى خۆماندا هەیە، من خۆم یەکێکم لەوانەى ئەم وڵاتەى خۆمم هەڵبژاردۆتەوە، لەئەوروپاشەوە گەڕاومەتەوە، ساڵى ٢٠٠٠یش گەڕاومەتەوە، لەبەرئەوەى بڕوام بەهەندێک قیەم و مەبادئ هەیە کەلەم وڵاتەى خۆمدا دەیدۆزمەوەو پێى مورتاحم. ئەمە نابێت بەریکلام بۆ دەرەوە، بەڵام ریکلام بۆ ئەو بەشەى دەکەم کەمسوڵمانەکان یان کەغەیرە مسوڵمانەکان یان کەفرەنەتەوەکان یان فرە رەنگەکان، لەهەندێکى شوێنى تر زیاتر جێیان دەبێتەوە وەک لەشارەکەى خۆمان، ئێستا ئەگەر لەشارەکەى خۆماندا رەنگە کۆمەڵێک خەڵکى عەرەب بێت لێرە بژى، هەندێک خەڵکى هەیە رەنگە حەساسیەتى پێى هەبێت، لەکاتێکدا لەشارێکى لەندەندا مایەرى شارەکە کە لەپارێزگاریش گەورەترە، واتە عومدەى شارەکە مسوڵمانە، پانزە بۆ شانزە ملیۆن خەڵکى تێدایە بەشى زۆریان مەسیحى و خەڵکى غەیرە مسوڵمانن، گەورەکەیان لەلەندەن، ئێستا ئەوەى کە حوکمیان دەکات مسوڵمانە، قبوڵیشیانە. خەڵکیش بەئاشتى دەژى، کەسیش قسە بەکەس ناڵێت، کەس کەسى تر تەکفیرناکات، کەس کەسى تر وەکو دوژمن سەیر ناکات.\nبەهەرحاڵ یەکێک لەو بابەتانەى کە باسمان کرد ئەم بابەتەیە کە من وەکو هاوڵاتیەک، ئەمڕۆ لەخزمەت جەنابتاندام و هاتووم بۆ ئەوەى گوێ لەجەنابتان بگرم، ئیشەڵا دڵنیام بەرنامەکانى ئێوە سوودى دەبێت، تەکلیفێکم لەبەڕێزتان هەیە، ئەویش ئەوەیە چەندە هەوڵبدەن جیاوازى یەکتر قبوڵ بکەن یان ئەم رۆحیەتە بڵاوبکەنەوە، هێندە هەم خۆتانى پێ جوانتر دەبن، کە جوانن و، خۆشتانى پێ گەورەتر دەبن و وڵاتەکەشمان دەخەنە ئاشتییەوە.\nیەکێکى تر لەو خاڵانەى کە من زۆر مەبەستمە باسى بکەم، کەدڵنیام بەشێکى زۆر لەئێوە پەیڕەوى ئەو رێگەیەى پێغەمبەرمانتان کردووە صلىلله علیه وسلم، ئەویش ئەوەیە کە پێویستە کەهەموومان خۆنەویست بین، شەو پۆستێکیشم کردووە بەبۆنەى ساڵیادى لەدایکبوونى پێغەمبەرمان صلى الله علیه وسلم، باسى ئەوەم کردووە ئەڵێم لەپاڵ ئەوەى کە پێغەمبەر وەحى بۆ هاتۆتە خوارەوەو پێغەمبەرو پەیامبەرى خواى گەورەیەو هاتووە بۆ ئەوەى ئایینى ئیسلام بڵاوبکاتەوە، بەڵام لەکاتى خۆیدا، باسى کاتى خۆى دەکەم، باسى چەند رۆژى یەکەمى پێغەمبەرایەتى دەکەم، بەتەنها بەهۆى هاتنەخوارەوەى وەحى و بەهۆى ئەوەى کە پەیامبەرى خوداى گەورە بووە، خەڵک باوەڕى پێنەکردووەو شوێنى نەکەوتووە، بەڵکو بەهۆى کردارەکانیەوە خەڵک شوێنى کەوتووە، پێغەمبەر صلى الله علیه وسلم، لەوکاتەدا قورەیشیەکان و دەوڵەمەندەکانى مەککە هەمووى هاتنە لاى وتیان چیت ئەوێ، هەرچى سەروەت و سامان و پارە هەیە دەتدەینێ و دەشتکەینە سەیدى مەککە، پێویستت بەچییە دەتدەینێ، وتى والله ئەگەر هەموو سەروەتى دنیاو کانزاو ئاڵتونى دنیام بدەنێ دەستبەردارى ئەم ئایینەم نابم. ئەمە وایلێکرد هەم هاوڕێکانى بزانن ئەم پیاوە پیاوێکى زۆر زۆر گەورەیە، بۆیە تەنازول بۆ پارە ناکات، هەمیش دوژمنەکانى و نەیارەکانى بەشێکیان ئیمانیان پێهێنا وتیان دیارە ئەم پیاوە شتێکى زۆر زۆر گەورەترە دەزانێ لەوەى ئێمە تێیگەیشتووین، بۆیە ئەوەى کە وایکردووە کەخەڵک دواى پێغەمبەر بکەوێ صلى اله علیه وسلم، ئێستا سەروو ملیارێک کەس بەدوایەوەیەتى ئەو کردارە جوانانەیەتى کە لەڕابردوودا هەیبووە، ئەو خۆنەویستیەیەتى، ئەوەى کە هیچى بۆ خۆى نەویستووە.\nئەگەر ئێمە یان بەڕێزتان یان هەر کەسێک، کە من خۆم بە موقەسیر دەزانم کەئێستا قسە لەگەڵ ئێوەدا دەکەم، بەڵام لانى کەم جەنابتان مامۆستایانى ئایینین، رەنگە ئێوە لەدەرەجەى ئیماندارىو ئیلتیزامتان بەئایینە پیرۆزەکەوە لەمنیش لەپێشتر بن، تاکە تکام ئەوەیە کە ئێمە و ئێوە بۆئەوەى وا لەخەڵک بکەین، باوەڕبهێنێت، وا لەخەڵک بکەین کاریگەربێت پێتان یان پێمان، ئەو کردارانەیە کە ئیشەڵا شوێنى بکەوینەوەو جێبەجێى بکەینەوە.\nمن سەرتان نائێشێنم، تەنها لەکۆتاییدا یەک قسە دەکەم و بەم قسەیە کۆتایى بەم وتارەى ئەمڕۆمان دێنیین، زۆربەى ئەو وڵاتانەى کەئێوە لەتەلەفزیۆندا دەیبینن، هەندێکیان وڵاتى پێشکەوتوون، ئەم وڵاتانە زۆر زۆر چوونەتە پێشەوە، هەندێکیان ئێستا دونیا بەڕێوە دەبەن، ئیدارەى عالەم دەکەن، هەندێکیان خەڵکانى ئێمە بەلێشاو دەچێتە ئەو وڵاتانە و لەو وڵاتانە دەژى، وڵاتى تیادایە پیاوێکى وەکو مامۆستا کرێکار دەڵێ من ئێرەم لەکوردستان پێباشترە، واتە کەسێک کەدەتوانین بڵێین کۆن پیاوێکى جیهادى بووە، ئێستا وادەڵێت، دەڵێ ئەوروپا وەهایە، بێکومان وەک وتم ئەمە نابێتە ریکلام بۆ ئەوێ، بەڵام خۆلاسەى قسەکەم ئەوەیە کە ئەو وڵاتانەى کە ئێستا گەورەبوون، پێشکەوتوون، وڵاتى پێشکەوتوون و خەڵکەکەى خۆش دەژى، ئەوە بزانن کە بەجوهدى خەڵکەکەى خۆیان پێشکەوتووە، قەت وانەزانن هیچ وڵاتێک بەسوتفە پێشکەوتووە، قەت وا نەزانین هیچ وڵاتێک لەخۆوە، یان کەسێکى تر هاتووە ئەم وڵاتەى پێشخستووە، نەخێر، خۆیان وڵاتەکەى خۆیان پێشخستووە، ئێوە جەنابتان میراتگرى پێغەمبەرن صلى الله علیه وسلم، بەشێک لەئێوە، ئێمە کۆمەڵگەیەکى مسوڵمانین، مامۆستا ئاینییەکانمان لەڕۆژانى هەینیدا زیاتر لە یەک ملیۆن کەس گوێیان لێدەگرێت، دەتوانن خەڵک پێش بخەن، دەتوانن خەڵک رێنوێنى بکەن بەرەو رێگەى راست، دەتوانن وابکەن ئەم وڵاتەى ئێمەش وەکو وڵاتانى دونیا کراوەبین، زیاتر بیربکەینەوە، زیاتر باوەڕمان بەجیاوازییەکان بێت، زیاتر گوێ لەخەڵکى تر بگرین، رۆژانەش لەهەمووى گرنگتر ئەوەیە کە شتى زیاتر فێربین، قسەى یەکێک لەکەسایەتییە بەناوبانگەکانى دونیا هەیە ئەڵێ ئەو مرۆڤانەى کە هەمیشە قسە دەکەن، ئەوانەن کە هیچ فێرنابن، چونکە هەر ئەوانە دەڵێن کەدەیزانن، بەڵام ئەو مرۆڤانەى کە گوێ دەگرن بۆ خەڵکى تر، ئەوانەن کە رۆژانە شتى تازە فێردەبن.\nبۆیە من تکام لەجەنابتان ئەوەیە بەهەموومانەوە، هەوڵبدەین کوردستان پێش بخەین، ئەم وڵاتە پێش بخەین، رەنگە من لەزۆر شتدا وەکو ئێوە نەبم، رەنگە خوانەخواستە هاوڕا نەبین، رەنگە تەبیعەتمان وەکو یەک نەبێت، جارى وا هەیە لەماڵێکدا دوو براى تێدایە جارى وا هەیە باوکو کوڕ، دایک و کچ، ژن و مێرد، وەکو یەک بیرناکەنەوە، زۆر زۆر ئاساییە، ئەمە ماناى ئەوە نییە من دوژمنى ئێوەم، یان خوانەخواستە بەچاوى دوژمنایەتیەوە سەیرى ئێوە بکەم، نەخێر، بەوپەڕى حورمەتیشەوە سەیرتان دەکەم، ئەگەر من رۆژێک لەڕۆژان لەشتێکیشدا لەگەڵ جەنابتان هاوکۆک نەبووبێتم، بەڵام لەچ سوچێکى ئەم کوردستانەوە زانیبێتم تەعدا لەمامۆستایەکى ئایینى کراوە یان عەزێتێکى دراوە، بەهەموو توانایەکى خۆمان پشتیوانیمان لێکردووە، چ میدیایى بێت یان چ بەشەخسى بێت. هەر مزگەوتێک لەهەر شوێنێکى کوردستان بووبێت ئەوەى دەستى بۆ ئێمە درێژ کردبێت ئەوەى توانیبێتمان لەخوا بەزیاد بێت توانیومانە جێ پەنجەیەکمان تێیدا دیار بێت، من ماناى ئەوە نییە دوژمنى ئێوەبم، یان ئێوە دوژمنى من بن، ئەوانە پێم وایە هەندێک شتى لاوەکین و دەتوانین بەکردارە جوانەکانى یەکترى کاریگەرى بکەینە سەر یەکتر. بەڵام قسە سەرەکییەکە ئەوەیە ئێمە ئەگەر، گریمان تۆزێک جیاوازیش هەیە لەنێوانماندا چۆن سەربارى ئەو جیاوازیە هەموومان دەست بخەینە دەستى یەکەوەو ئەم وڵاتە پێش بخەین. چۆن لەم دڵەڕاوکێ و لەم ناخۆشى و لەم دژایەتى و لەوەى کە بەردەوام یەکتر ئەکەینە دوژمنى یەک، ئەمە پارتیە ئەمە یەکێتیە ئەمە نازانم چییە ئەوە فڵان حزبە ئەمە ئیسلامیە ئەمە عەلمانیە ئەمە سەلەفیە، هەزارو یەک خاڵى ناکۆکمان دۆزیوەتەوە لەبەینى خۆماندا بەمەرجێک ناکۆکیشمان نیە، من پێم وابێت رەنگە بەهەموویەوە دە شتى بچووک ناکۆک نەبێت لەنێوانماندا بەڵام هەزاران خاڵى هاوبەش هەیە، ئێستا لەبەینى من و ئێوەدا کەسمان نایەین باسى خاڵە هاوبەشەکان بکەین، کە بیبژێرین هەزار زیاترە، دێین باسى شتێکى بچووک دەکەین لەسەر تەریقەیەکى بچووک خیلاف بۆخۆمان ئەدۆزینەوە بۆ ئەوەى کەئێمە نەتوانین پێکەوە بژین.\nبەهەر حاڵ من سوپاسى جەنابتان دەکەم، گەورەتان کردین کەئەمڕۆ ئامادەبوون ئێمەش خۆشحاڵ دەبین کە ئەمڕۆ هاتوین وەکو میوان گوێ لەجەنابتان دەگرین، هیوادارم ئەو بابەتى پێکەوە ژیانە بابەتێکى زۆر زۆر گەورەیە، ئەوە تاکە بابەتە کە وڵاتانى دونیاى بردۆتە پێشەوە، ئەگەر هەر وڵاتێک لەم ناوچەیە، هەر میللەتێک ویستى بچێتە پێشەوە، ویستى وڵاتەکەى خۆشگوزەران بێت و پێشکەوتوو بێت، دەبێ بەپلە یەک باوەڕى بە پێکەوە ژیان و فرە رەنگى هەبێت، هەتا باوەڕمان بەمە نەبێت لەناوخۆماندا هێمن نەبینەوە، ئەو وزە زۆرەى کەئێستا لەناو یەکدا سەرفى دەکەین، ئەو کێشەیەمان نەمێنێ، پێشناکەوین، چونکە ئێستا بەشێکى زۆرى وزەو تواناکانمان دژى یەکتر سەرف دەکەین، کەدێینە دەرەوە، بۆ ئەوەى بەرامبەر نەیارەمانمان بینەوە، بەرامبەر وڵاتانى تر ببینەوە، بەرامبەر تەکنەلۆجیا ببینەوە، بەرامبەر کردنەوەى کارگە ببێنەوە، سەیر دەکەیت وزەمان پێ نەماوە، لەبەر ئەوەى هەموو فکرو هۆشمان لاى ئەوەیە من دراوسێکەم چى دەکات و ئەم بۆ واناکات و ئەو لەرقى ئەو فڵان شت دەکات و ئەو بۆ سەیرى فڵانە کەناڵ دەکات و ئەم بۆ سەیرى ئەوە ناکات، هەموو وزەکەمان لەشتى بچووکدا سەرف دەکەین، بۆیە پشت بەخواى گەورە بەهاوکارى و پشتیوانى خەڵکانى وەکو ئێوە، دەکرێ لەمڕۆ بەدواوە ئەمە بڵاوبکەینەوە لەناو میللەتى خۆماندا کە ئێمە چۆن میللەتێکین قەدەرمان پێکەوەیە بەشى هەرە زۆرمان لەخوا بەزیادبێت شوێنکەوتووى ئەم ئایینەین، بۆچى پێکەوە نەژین، بۆچى خزمەتى خۆمان و وڵاتەکەمان و مناڵەکانیشمان نەکەین، مناڵەکانى جەنابتان پەنجا ساڵى تر ئەو پرسیارە دەکەن دەڵێن باوکمان چى بۆ ئێمە کردووە، باپیرمان چى بۆ ئێمە کردووە، توانیویانە چى بۆ ئەم وڵاتە بکەن، هیوادارم لەئێستاوە هەمومان کاربکەین بۆ وەڵامدانەوەى پەنجا ساڵى تر ئەگەر مناڵەکانمان پرسى وتى کاتى خۆى باوکمان لە ٢٠١٨دا چى بۆ کردوین، بڵێین فڵانە شت کراوە، یان مێژوو بینوسێتەوە بڵێین فڵانە شتمان کردووە، من سوپاستان دەکەم دەست و چاوتان خۆش بێت و زۆر سوپاس بۆ ئامادەبوونتان.\n11/20/2018 10:17:20 PM


دڵنیایی لەهەرزانی بازاڕ دەدرێت..لەوڵاتانی دیكەشەوە دەهێنرێت\nیەكێتی هاوردەو ناردنكارانی كوردستان دڵنیایی دەداتە هاوڵاتیان سەبارەت بەقوڵبونەوەی ململانێكانی نێوان ئەمریكاو ئێران، بەرپرسێكی ئەو یەكێتیەش دەڵێت:"هیچ مەترسییەك لەئارادانییە"، ڕاشیدەگەیەنێت، "كێبڕكێ هەیە لەنێوان بازرگانان بۆئەوەی لەوڵاتانی دیكەوە مەوادی خۆراكی بهێنن".\nشێخ مستەفا عەبدولڕەحان سەرۆكی یەكێتی هاوردەو ناردنكاران بەSNNی ڕاگەیاند، "هەموو ئاڵۆزییەك دڵەڕاوكێ لەناو بازرگاناندا دروستدەكات، ئێستاش ململانێی نێوان ئەمریكاو ئێران قوڵتربۆتەوەو دڵەڕاوكێش زیاتر بوە".\nوتیشی:"لەگەڵ ئەوەشدا جموحوڵی بازرگانی بەردەوامە بەتایەتی لەسەر بازرگانی كاڵای خواردەمەنی كە هیچ مەترسی و كاریگەرییەكی لەسەر دروستنەكردوەو هیچ كەموكوڕیەكی تێدانەكراوە بازرگانیش لەو ڕوەوە بەردەوامە".\nئاماژەی بەوەشكرد، "بازرگانان هەڵوەستە لەسەر هەندێك كاڵادەكەن بەتایبەت ئەو كاڵایانەی كە درەنگ لەبازاڕەكانی خۆماندا ساغدەبێتەوە، وەكو كەرەستەی بیناسازیی و كارەباو كەلوپەلی ناوماڵ، ئەمانە وەك پێشوتر بەو شێوە فراوانە بازرگانەكان ناچن بەلایدا".\nلەپەیامێكیشدا بۆ هاوڵاتیان دڵنیاییداو تەئكیدیكردەوە، "بەهیچ شێوەیەك خواردەمەنی نرخەكەی بەرزنەبۆتەوەو وەك خۆی ماوەتەوە، ئێستاش كێبڕكێ هەیە لەنێوان بازرگانان كە لەوڵاتانی دیكەوە مەوادی خۆراكی دەهێنن بۆ ئەوەی هەرزانترو بەكوالێتی باشتر هاوردەی بكەن و كارە بازرگانییەكانیان بەرفراوان بكەن".\n4 مانگ پێشتر - May 26 2019 4:36PM


وێنەیەک هەزارەها مانا هەڵدەگرێ-ئەگەر ئەم منداڵەت نەناسیوە ئەوا بیناسە - سوهەیب جەمیل عەلى\nوێنەیەک هەزارەها مانا هەڵدەگرێ-ئەگەر ئەم منداڵەت نەناسیوە ئەوا بیناسە\nچەند مانگێک بەرلە مردنی واتە ساڵی 2010 ئەم وێنەیەی گیراوە\nوەرگێڕانی: سوهەیب جەمیل\nزۆربەمان وێنەی ئەم منداڵە ڕەش پێستە چاو بەگریانەمان بینیوەو، زۆرجار بۆ بابەتێک لەپەیج و ئەکاونتەکانەوە پۆست کراوە بەڵام زانیاریمان لەبارەیەوە نییە کە کێیەو خەڵکی کام وڵاتەو بۆچی بەدەم کەمانجەوە فرمێسک دەڕێژێت؟!\nناوی تەواوی"دییگۆ فرازۆ توڕکواتۆ"یە‌و بەنەخۆشی کەم خوێنییەوە ساڵی 1997 لەوڵاتی بەڕازیل لەدایکبووە.. هەتا بڵێی بژێوی ژیانیان سەخت و دژواربوو بەهۆی کەمدەرامتیەوە، مامۆستای قوتابخانەەی هانیدا پەیوەندی بەتیپی ئۆرکێسترای"ئەڤرۆرجای"بکات، تاوەکو بتوانێ دەستکەوتێک بۆخۆی پەیدابکات بۆ دەربازبوون لەونەخۆشییەی تووشی بووە کە شێرپەنجەی خوێنە!\nچەند مانگێک بەرلە مردنی واتە ساڵی 2010 ئەم وێنەیەی گیراوە کەلەڕیزی تیپەکەی کەمانجە دەژەنێ ئەویش لەپرسەی ئەو مامۆستایەی هاندەری بوو ببێت بە کەمانجەژەن و لەوکاتەدا هۆن هۆن فرمێسک لەچاوەکانی دێنەخوارەوە وەک وەفایەک بۆ مامۆستاکەی و ئەم وێنەیە هەموو جیهان و مۆسیقاژەنانی تووشی شۆک کرد!\nبەداخەوە، لەساڵی 2010 ئەم منداڵە لەتەمەنی سێزدە ساڵان بەهۆی نەخۆشییەکەیەوە گیانی لەدەستداو تیپەکەی بەدەم گریان و فرمێسک ڕشتنەوە مەراسیمی بەخاکسپاردنیان بۆ سازدا .. دوای چەند ڕۆژێک وێنەکەی لەڕووپەڕەو مانشێتی رۆژنامەکانی وڵاتەکەی بڵاوکرایەوەو رۆژنامەی"O GLOBO"ی، بەناوبانگی بەڕازیلی نووسیی"وێنەیەک هەزارەها مانا هەڵدەگرێت"!.\nتیپی ئۆرکێسترای ئەڤرۆرجای لە بەڕازیل وەک هیوایەک بۆ تووشبووانی شێرپەنجەی خوێن لەکارەکانی بەردەوامە بەڵام بەبێ بەشداری و دابڕانی"دیێگۆ"ی، بەهرەمەند کەماوەی حەوت ساڵە ماڵئاوایی لێکردن بەڵام ناوبانگ و وێنەکەی هەر بەبەرزی دەمێنێتەوە.\nSuhaib jamel سوهەیب جەمیل\nHesabên gelek kesên navdar hatin hackkirin\nSaziya tendirostiya cîhanî huşdarî dide xelkê


هیوا ناسیح : شه‌ڕه په‌ڕۆی حزبه‌کان له سویسرا وه‌ک بانگه‌شه‌ی هه‌ڵبژاردن . – WTARIKURD\nهیوا ناسیح : شه‌ڕه په‌ڕۆی حزبه‌کان له سویسرا وه‌ک بانگه‌شه‌ی هه‌ڵبژاردن .\nئه‌مرۆ وه‌ک ئه‌ندامێکی پارتی سۆسیالدیموکراتی سویسرا (SP) بۆ ماوه‌ی سێ سه‌عات به‌شداریم له‌هه‌ڵمه‌تی بانگه‌شه‌ی هه‌ڵبژادنی په‌رله‌مان‌و ئه‌نجومه‌نی کانتۆنه‌کان کرد که له ١٨ی ئه‌م مانگه به‌رێوه‌ده‌چێت .\nحزبی سۆسیالدیموکراتی سویسرا یه‌کێکه له‌دوو حزبه سه‌ره‌کییه‌که‌ی ئه‌م وڵاته‌و فراکسیۆنێکی ٥٧ کورسییان له‌سه‌رجه‌می ٢٠٠ کورسی په‌رله‌مان هه‌یه ، دووان له‌حه‌وت وه‌زیره‌که‌ی حکومه‌تی سویسرایان پێکهێناوه ( ناوخۆ و داد ) له‌م حزبه‌ن ، که هاوکات یه‌كێیان سه‌رۆکی سویسراشه سه‌ره‌ڕای وه‌زاره‌ته‌که‌ی خۆی ( خاتوو سیمۆنیتا سوماروگا ) . ئه‌م حزبه چه‌په‌و دۆستی کوردن ، گروپی په‌رله‌مانتارانی دۆستی کورد ، که چه‌ندان جار له‌په‌رله‌مانی سویسرا کۆنفرانس و سیمیناریان له‌سه‌ر کێشه‌ی کورد سازکردوه ، زۆربه‌ی ئه‌ندامه‌کانی له‌مانن . له‌به‌ر ئه‌وه‌ی ئه‌مان باری داراییان باش نییه وه‌ک حزبی راستر‌ه‌وه‌کان نین ( پارتی گه‌لی سویسرا ) ناتوانن کۆمپانیای پڕوپاگه‌نده‌و هه‌ڵواسینی لافیته‌و پۆسته‌ر به‌کرێبگرن که چه‌ندان میلیۆن دۆلاری تێده‌چێت ، بۆیه بانگه‌شه‌یان به‌م شێوازه ده‌که‌ن ، ئه‌مه له کاتێکدا سه‌رۆکی وڵات ئه‌ندامی ئه‌م حزبه‌یه !! ( له‌م وڵاته حکومه‌ت یارمه‌تی دارایی هیچ حزبێک نادات و حزب مه‌جبوره خۆی خۆی بژیه‌نێت ) .\nهه‌ڵمه‌ته‌که‌یان به شێوه‌یه‌که ، هه‌موو رۆژانی شه‌ممه‌یه‌ک له‌جێگایه‌ک یان چه‌ند جێگایه‌کی شار کۆده‌بنه‌وه ، ئه‌و ئه‌ندامانه‌ی پێشتر خۆیان بۆ هاوکاری ناونوس کردوه ئاگادار ده‌که‌نه‌وه ، که بێن و له‌و هۆڵه کۆببنه‌وه ، له‌وێ به‌و شێوه‌یه‌ی له وێنه‌که‌دا دیاره ، ١٠ تا ١٥ که‌س له هۆڵێکدا ، به‌سیسته‌مێکی کۆمپیوته‌ریی تایبه‌ت ، ناوو ئه‌دره‌س‌و ژماره ته‌له‌فونی خه‌ڵکانی دۆست ، ده‌نگده‌ر ، هه‌وادار یان ئه‌ندامانی خۆیانی تێدایه ، لیستێکی تێدایه که یه‌ک به‌یه‌ک ته‌له‌فونیان بۆ ده‌کرێت له لایه‌ن ئه‌ندامانی هه‌ڵمه‌ته‌که‌وه ، پاش خۆناساندن پێی ده‌گوترێت : بیرت نه‌چێت هه‌ڵبژاردن گرنگه ، تا ١٨ مانگ کاتت هه‌یه ده‌توانی له‌م رۆژانه به پۆست ده‌نگ بده‌یت ، بۆ هه‌ردوو هه‌ڵبژاردنه‌که .\nپێمان باشه ده‌نگ بده‌یت به‌پارته‌که‌مان له به‌ر ئه‌م هۆیانه ( بۆ نمونه : باج که‌مده‌کرێته‌وه له‌سه‌رتان ، موچه‌یه‌کی دادوه‌رانه‌تان ده‌بێت ، په‌یوه‌ندییه‌کی باشترمان له‌گه‌ڵ یه‌کێتی ئه‌وروپادا ده‌بێت بۆ قازانجی سویسرا ، به‌سه‌ر جیهاندا ده‌کرێێینه‌وه و … هتد).\nدوای ته‌واوبوونی هه‌ر ته‌له‌فونێک ، سیسته‌مه‌که وه‌ک ئاماده‌کراوه ، به‌کلیک تۆماری ده‌که‌ین : ئایا په‌یوه‌ندییه‌که وه‌رگیرا ، وەڵامی که‌سه‌که چۆن بوو ، پێتوایه ده‌بێته ئه‌نداممان ؟؟ ئایا گوتی ده‌نگتان پێ ده‌ده‌م ؟ ئه‌ی گوتی ده‌نگمداوه یان که‌ی ده‌چم ده‌نگ ده‌ده‌م ، هه‌ست ده‌که‌یت حه‌ماسه‌تی بۆمان هه‌بوو ؟ ئایا گوتی تێلم بۆ مه‌که‌نه‌وه؟؟ و …. هتد ) . لیسته‌که ئه‌مبارکراوه بۆ داهاتووش به‌کار ده‌هێنرێت . شایه‌نی باسه کاره‌که‌مان خۆبه‌خشانه بوو ، مۆبایل و کۆمپیوته‌ره‌کانیش که به‌کارمان ده‌هێنان هی خۆمان بوو ، بێ به‌رامبه‌ر کارمان کرد . ته‌نها چاو قاوه‌و میوه‌مان له لاوه بۆ دانرا بوو … که‌ی بێت رۆژێک دابێت لەهه‌ڵبژاردنه‌کانی کوردستانیش چاوترساندن و هه‌ڕه‌شه‌و شه‌ره په‌رۆو پاره‌و ده‌مانچه به‌خشینه‌وه نه‌مێنێت‌و به‌م شێوه شارستانییه بانگه‌شه‌ی هه‌ڵبژاردن به ته‌له‌فون بکرێت؟!\nبۆ ماوه‌ی سێ سه‌عات به‌شداریم له‌هه‌ڵمه‌تی بانگه‌شه‌ی هه‌ڵبژادنی په‌رله‌مان‌و ئه‌نجومه‌نی نوێنه‌رانی کانتۆنه‌کان کرد که له ١٨ی ئه‌م مانگه به‌رێوه‌ده‌چێت . (SP) ئه‌مرۆ وه‌ک ئه‌ندامێکی پارتی سۆسیالدیموکراتی سویسرا .\nشێرزاد شێخانی : ئەگەر ئۆپۆسزیۆن بردیەوە پارتی رازییە بە دەسەڵاتی فراوانی سەرۆک ؟


کوردیپێدیا - ساڵح موسلیم - ئەبو وڵات\n👫 ساڵح موسلیم - ئەبو وڵات | پۆل: کەسایەتییەکان | زمانی بابەت: 🏳 کوردیی ناوەڕاست\nساڵح موسلیم - ئەبو وڵات\nساڵح محەمەد موسلیم - ئەبو وڵات\nسەرۆکی پارتی یەکێتی دیموکراتیک\nلەدایکبووی ساڵی 1951، ساڵح محەمەد سەرۆکی پێشووی پەیەدە بووە کە کاریگەریترین پارتە لە ڕۆژئاوای کوردستان،\nساڵح مەحمەد لە زانکۆی تەکنیکی لە ئەستانبۆڵ خوێندویەتی خاوەنی پێنج منداڵە.\nساڵح موسلیم، کوڕە هەژارێکی گوندی شێرانە سەر بە کۆبانێ، لە کۆبانێ خوێندنی سەرەتایی تەواو کردووەو دواتر لە بەر چەند هۆکار، لە شاری دیمەشق و لە ئامادەیی الکواکبی لە حەلەب خوێندنی دواناوەندی ساڵی 1969 لە بەشی زانستی بە کۆتاهێناوە. ❞\nلە ئەیلوولی ساڵی 2010 لە کۆنگرەی چوارەمی پەیەدە کرا بە سەرۆکی حیزب\nبۆ خوێندنی زانکۆ دەچێتە ئەستەنبۆل لە زانکۆی تەکنیکی/ کۆلیژی ئەندازیاری کیمیا دەخوێنێ و ساڵی 1977 تەواوی دەکات و لەوێوە بەرەو لەندەن بەڕێ دەکەوێت بۆ فێربوونی زمانی ئینگلیزی. پاش گەڕانەوەی دەچێتە وڵاتی سعوودیەو دەبێتە کارمەند لە دەزگای پترۆمین سەر بە وەزارەتی نەوتی سعودیە، هەر لەوێ لە رێگەی چەند کوردێکەوە دەبێتە ئەندام لە پارتی کرێکارانی کوردستان. ؟\nرۆژی 25-02-2018 لە پراگ لەسەر داوای تورک دەستگیرکرا!\nدوایی ساڵی 1990 دەگەڕێتەوە کۆبانی و کاری ئاسایی خۆی دەکات وەک ئەندازیارێکی کیمیاوی بێ ئەوەی لە کاری حزبی و سیاسی داببڕێت. بوو بە ئەندام لە مەکتەب سیاسی پارتی جڤاکی نیشتمانی دیموکراتی (التجمع الوطنی الدیموقراطی)کە ساڵی 1998 دامەزراوە. پاشان بۆ برەودان بە خەباتی هاوچەرخی کوردایەتی لە رۆژئاوا پارتی پەیەدە (پارتی یەکێتی دیموکراتی) ساڵی 2003 دامەزرا و سالح تێیدابوو بە ئەندامی لیژنەی جێبەجێکردن. لەوساوە زۆرجار لەلایەن دەزگاکانی موخابەراتی سوریاوە راونراوە وگیراوە. لە ئەیلوولی ساڵی 2010 لە کۆنگرەی چوارەمی پەیەدە کرا بە سەرۆکی حیزب. لە شەڕی ئازادکردنی رۆژئاوا، شەرڤانی کوری ساڵح موسلیم ساڵی 2013 گیانی لەدەستدا.\nرۆژی 25-02-2018 لە پراگ لەسەر داوای تورک لە وڵاتی چیک دەستگیرکرا. رۆژی 27-02-2018 پاش ئامادەبوونی لەبەردەم دادگای چیکی، ئازادکرا.\n1. 👁 پرسەنامەی ساڵح موسلیم و ئاسیا عەبدوڵڵا هاوسەرۆکانی پارتی یەکێتی دیموکرات (پەیەدە) بۆ کۆچی دوایی نەوشیروان مستەفا\n2. 👁 ساڵح موسلیم داوای هاوکاری لە کوردانی چوار پارچەی کوردستان و جیهان دەکات\n4. 👁 کەمتر لە 24 کاتژمێر لە دەست بەسەرکردنی ساڵح موسلیم، 74 ئەندام پەرلەمانی یەکێتی ئەوروپا ئیمزایان لەسەر بەیاننامەیەکی هاوبەش کرد بۆ حکومەتی چیک سەبارەت بە ئازادکردنی\n1. 👁 شەڕڤان ساڵح موسلیم\n1. 👁 ساڵح موسلیم و لاهور شێخ جەنگی\n2. 👁 ساڵح موسلیم و محەمەدی حاجی مەحمود\n3. 👁 عەبدوڵڵا ئوجەلان و ساڵح موسلیم\n4. 👁 ماڵی ساڵح موسلیم هاوسەرۆکی PYD لە کۆبانێ\n5. 👁 هاوژینی ساڵح موسلیم و کچەکەی\n6. 👁 وێنەیەکی دەگمەنی ساڵح موسلیم و شەهید شەرڤانی کوری\n1. 👁 صالح مسلم محمد\n➕ ئەم بابەتە لەلایەن: (هاوڕێ باخەوان)ەوە لە: Dec 6 2011 12:12PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Oct 31 2019 1:00PM باشترکراوە\n👁 ئەم بابەتە 4,607 جار بینراوە\n📷 فایلی وێنە 1.0.1 33 KB Dec 6 2011 12:12PM هاوڕێ باخەوان\nفایلی پەیوەندیدار 50,241


سەرۆک | پەرلەمانی کوردستان\nپه‌یامی هاوخه‌میی سه‌رۆكی په‌رله‌مان بۆ كۆچی دوایی پێشمەرگەو تێكۆشەری دێرین سەڵاحى كوێخا\nبۆ كۆچی دوایی پێشمەرگەو تێكۆشەری دێرین و سەرپەرشتیاری پێشووی ئیدارەی گەرمیان سەڵاحى كوێخا، سه‌رۆكى په‌رله‌مانى كوردستان په‌یامێكی هاوخه‌میی ئاڕاستەی بنه‌ماڵه‌و كەسوكارو هاوڕێ و هاوسەنگەرو هەڤاڵان و خەڵكی تێكۆشەری گەرمیان كرد، كەئەمە دەقەكەیەتی:\nسێشەممە, 29 ئەیلوول 2020 12:08\nسه‌رۆكی په‌رله‌مانی كوردستان پێشوازی له كۆنسوڵی كۆریای باشوور ده‌كات\nپێشنیوه‌ڕۆی ئه‌مڕۆ 23/9/2020 د. ڕێواز فایه‌ق سه‌رۆكی په‌رله‌مانی كوردستان پێشوازی له ( چۆی كوانگ ژین) كونسڵی كۆریای باشوور كرد..\nچوارشەممە, 23 ئەیلوول 2020 15:28\nبه‌سه‌رپه‌رشتیی سەرۆكی پەرلەمان لیژنەی دارایی بۆ ئامادەكردنی راپۆرت له‌سه‌ر پڕۆژەیاسای فرۆشتن و بەكرێدانی مایەكانی دەوڵەت كۆبۆوه\nبەمەبەستی پێدانی چەند تێبینی و پێشنیازێك و بەرچاوڕوونیی زیاتر به‌لیژنه‌كه له‌كاتی ئاماده‌كردنی راپۆرت له‌سه‌ر پڕۆژەیاسای فرۆشتن و بەكرێدانی مایەكانی دەوڵەت، پێشنیوەڕۆی ئەمڕۆ سێشەمە 2020/9/22، لیژنەی دارایی و كاروباری ئابووری لەپەرلەمانی كوردستان، به‌سه‌رپه‌رشتیی...\nسێشەممە, 22 ئەیلوول 2020 12:21\nسەرۆکی پەرلەمان , هه‌واڵى لێژنه‌كان\nسه‌رۆكی په‌رله‌مان پرسه‌نامه‌یه‌ك ئاراسته‌ی شێخ جەعفەر شێخ مستەفا ده‌كات\nبۆ كۆچی دوایی هاوژینی به‌ڕێزیان، د.رێواز فایه‌ق سه‌رۆكی په‌رله‌مانى كوردستان، پرسه‌نامه‌یه‌كی ئاراسته‌ی شێخ جەعفەر شێخ مستەفا جێگری سەرۆکی ھەرێمی کوردستان كرد كه‌ئه‌مه ده‌قه‌كه‌یه‌تی:\nیەکشەممە, 20 ئەیلوول 2020 21:52\nسه‌رۆكی په‌رله‌مانی كوردستان پێشوازی له‌باڵیۆزی ئه‌مریكا له‌عێراق ده‌كات\nله‌دیدارێكى نێوان سه‌رۆكی په‌رله‌مانی كوردستان و باڵیۆزی وڵاته یه‌كگرتووه‌كانی ئه‌مریكا له‌عێراق، بارودۆخ و دواپێشهاته سیاسییه‌كانی عێراق و كوردستان گفتوگۆى له‌باره‌وه كرا.\nسێشەممە, 15 ئەیلوول 2020 13:56\nسه‌رۆكی په‌رله‌مانی كوردستان پێشوازی له‌ژماره‌یه‌ك له‌ژنان و كچانی ڕزگاربووی ده‌ستی تیرۆرستانی داعش ده‌كات\nئه‌مڕۆ یه‌كشه‌ممه 2020/9/13، د.ڕێواز فایه‌ق سه‌رۆكی په‌رله‌مانی كوردستان، پێشوازیی له‌ژماره‌یه‌ك له‌ژنان و كچانی ڕزگاربووی ژێر ده‌ستی تیرۆرستانی داعش كرد.\nیەکشەممە, 13 ئەیلوول 2020 13:45\nپه‌یامی پیرۆزبایى سه‌رۆكی په‌رله‌مانی كوردستان بۆ ساڵیادی كه‌ناڵی ته‌له‌فزیۆنی گه‌لی كوردستان\nبه‌بۆنه‌ی ٢٩هه‌مین ساڵیادی دامه‌زراندنی كه‌ناڵی ته‌له‌فزیۆنی گه‌لی كوردستان، د.رێواز فایق سه‌رۆكی په‌رله‌مانى كوردستان، په‌یامێكی پیرۆزبایی ئاڕاسته‌ی به‌ڕێوه‌به‌رو كادیران و میدیاكارانی كه‌ناڵی ته‌له‌فزیۆنی گه‌لی كوردستان كرد، كه‌ئه‌مه ده‌قه‌كه‌یه‌تی:\nھەینی, 11 ئەیلوول 2020 13:40\nپەیامی ھاوخەمی سەرۆکی پەرلەمانی کوردستان بۆ کۆچی دوایی مامۆستا عومەر شیرەمەڕی\nبۆ کۆچی دوایی مامۆستاو تێکۆشەری دێرین عومەر شیرە مەڕی ، د. ڕێواز فایەق سەرۆکی پەرلەمانی کوردستان، پەیامێکی ھاوخەمی ئاڕاستەی بنەماڵەو کەسوکار و ئازیزانی کرد، ئەمەی خوارەوە دەقەکەیەتی:\nدووشەممە, 07 ئەیلوول 2020 21:38\nروونكردنه‌وه‌یه‌ك له‌نوسینگه‌ى سه‌رۆكی په‌رله‌مانی كوردستانه‌وه\nسه‌باره‌ت به چه‌واشه‌كاریه‌كانی په‌رله‌مانتار (عه‌بدولستار مه‌جید) له هه‌ندێك ده‌زگای ڕاگه‌یاندن و سۆشیال میدیا، گوایه سه‌رۆكى په‌رله‌مان داوای لێكردوه سه‌باره‌ت به لێبڕینی 21%ی موچه‌ی فه‌رمانبه‌ران به‌ڵگه بهێنێته‌وه، ده‌مانه‌وێ به‌ڕای گشتی ڕابگه‌یه‌نین..\nپێنجشەممە, 03 ئەیلوول 2020 14:13\nده‌قی وتارى سه‌رۆكی په‌رله‌مان له‌دانیشتنی كردنه‌وه‌ى خولی پایزه\nله‌دانیشتنی كردنه‌وه‌ى خولی پایزه‌ى ساڵی دووه‌م له‌خولی هه‌ڵبژاردنی پێنجه‌می په‌رله‌مانى كوردستان كه ئه‌مڕۆ چوارشه‌مه 2020/9/2 به‌ڕێوه‌چوو، سه‌رۆكی په‌رله‌مانی كوردستان به‌و بۆنه‌یه‌وه وتارێكی پێشكه‌شكرد كه‌ئه‌مه‌ى خواره‌وه ده‌قه‌كه‌یه‌تی:\nچوارشەممە, 02 ئەیلوول 2020 17:27


بەڵگەی تاوانەكانی سوپای توركیا بەرانبەر ژنانی رۆژئاوای كوردستان دەخرێتە بەردەم كۆشكی سپی\n26/11/2019 1911 جار خوێندراوه‌ته‌وه\nلە هێرشی توركیا و چەكدارەكانی سەر سوپای سوریای ئازادو هاوكارەكانی، كە لە دیسێمبەری 2018 كرایە سەر شاری عفرین و لە ئاكامی هێرشەكانی بۆ سەر باكووری خۆرئاوای سوریا لە 9ی ئۆكتۆبەری 2019، 120 ژن كوژراون و 420 یش بریندار بوون، كە بەشێك لەمانەش خەباتگێرانی ژنانی هێزەكانی سوریای دیموكرات (هەسەدە)ن.\nئەم رێژە ترسناكە لەكاتێكدا بڵاودەكرێتەوە، كە رۆژی 25 نۆڤێمبەر یادی رۆژی جیهانی رێگریكردنە لە توندوتیژی دژی ژنان، بۆیە دەكرێت توركیا و چەكدارەكانی سوپای سوریای ئازاد بەپێشێلكاری مافەكانی ژنان لە سوریا تۆمەتباركرێت.\nبەپێی راپۆرتەكەی ئین پی ئای، لەكاتی هێرشەكەی سەر شارۆچكەی عفرین، جەندەرمەكانی توركیا 56 ژنی مەدەنی بێدەسەڵاتیان لەنێوان سنووری توركیا – سوریا گوللەباران كردووە، كە ویستویانە لەبازنەی جەنگی ناوچەكە هەڵبێن و رووبكەنە ناوچەیەكی ئارام لە توركیا.\nراپۆرتەكە توركیا تاوانبار دەكات بەوەی لە كاتی هەڵاتنی خێزانەكانی عفرین، 85 منداڵی خوار 14 ساڵ بە دەستی سەربازانی توركیا و چەكدارەكانی سوپای سوریای ئازاد كوژراون، كە ئەمەش لە چوارچێوەی ژمارەی ئەو پەنابەرە كوژراوە مەدەنییانایە لە مارسی 2011 ەوە تائێستا ژمارەیان گەیشتووەتە 445 پەنابەر.\nراپۆرتەكە نكۆڵی ناكات و دەنووسێت، لە مارسی 2018ەوە 270 ژن لەلایەن جەندرمەكانی توركیا و سوپای سوریای ئازادەوە دەستگیركراون لەچوارچێوەی دەستگیركردنی 5678 كەس، كە نیوەی ئەو ژنانە بێسەرو شوێنن.\nراپۆرتەكە ئاماژە بەوەش دەكات لە هێرشی ئۆكتۆبەری ئەمساڵیشدا 12 ژن دەستگیركراوە لەلایەن جەندرمەی توركیاو سوپای سوریای ئازاد، كە تا ئێستا (جیجیك كۆبانی) لەهێزەكانی سوریای دیموكرات لە میدیاكان ئاماژەی پێدراوە، كە لە سەردەستی فەیلەقی (مەجد) لەنزیك شاری عەین عیسا دەستگیركرا، ئەوانی تر بە نادیاری ماونەتەوە.\nبەپێی 6 بەڵگەنامە، كە دراوەتە دەست كۆشكی سپی، توركیا بەردەوامە لەئەشكەنجەدانی ژنە دەستگیركراوەكان و كوشتنیان و لەنێو ئەو كەسە دیارانەشدا ژنە جەنگاوەری كورد (هەفرین خەڵەف) ئاماژەی پێدراوە، كە بەدەستی فەسیڵی (ئەحرار) ی سەر بە سوپای نیشتمانی سەر بە توركیا تیرۆر كرا.\nوێرای ئەوەی گرتەی ڤیدیۆی لەسێدارەدانی دوو ژنە برینپێچی تیمی پزیشكی لەسەر رێگای گردە سپی لە 12 ئۆكتۆبەر.\nراپۆرتەكە وێنەو بەڵگەی ژمارەیەك ژنی تێدایە و لەلایەن ئیلهام ئەحمەد رێَبەری سیاسی لەهەسەدە، پێشكەشی سیناتۆرەكانی كردووە، كە ئەمە بەشێكیییەتی:\nدەستگیركردنی ژنە كرێكارێكی مانگی سور، كە لە گرتە ڤیدیۆییەكەدا چەكدارەكانی سەر بە سوریای ئازاد بە هێزی چەك دەستدرێژی دەكەنە سەر و دەیكوژن.\nرۆژی 15 ی نۆڤێمبەر، ژنە رۆژنامەنووسی (رویا هەنانۆ مستەفا) ی تەمەن 16 ساڵ لەلایەن چەكدارانی سوپای شام، دەڕفێنردرێن.\nرۆژی 16ی نۆڤێمبەر، هێزێكی سەربازی غالیە حەسەن و مێردەكەی لە شاری عەفرین دەستگیر دەكەن بە تۆمەتی پەیوەندی بە هەسەدە و تائێستا بێ سەروشوێنن.\nدەستگیركردنی (شیرین عەبدولقادر) بەهۆی ئەوەی سكاڵای تۆماركردووە لەسەر ژمارەیەك چەكدار كە ئۆتۆمبێلی مێردەكەیان رفاندووە.\nلە سەنتەری شاری عەفرین، مانگی مارچ –ی ئەمساڵ، دەزگای پۆلیس-ی شارەكە، 7 كەسیان دەستگیركرد، كە 6یان ژنن ئەوانیش: (ئامینە قەرە عەلی، حەیات قەرە عەلی، خەدیجە قەرە عەلی، فەزیلە محەمەد، فەزیلە كریكۆ و جیجۆ سەیدۆ)، كە تا ئێستا چارەنووسی 4یان نادیارە.\nسەرچاوە: پێگەی ئێن پی ئای


لە ماوەی ٤ ساڵدا ٢١٩ ژنی دووگیان و خاوەن منداڵی ساوا دەستگیر کراون – بزاڤی خزمەت\nلە ماوەی ٤ ساڵدا ٢١٩ ژنی دووگیان و خاوەن منداڵی ساوا دەستگیر کراون\nبە پێی ئامارەکانی ڕێکخراوی (Solidarity with Others) کە ڕێکخراوێکی کۆمەڵگەی مەدەنییە، لە ماوەی ٤ ساڵدا و لە چوارچێوەی ئۆپەراسیۆنەکانی ڕەشبگیری هاوسۆزانی بزاڤی خزمەتدا، ٢١٩ ژنی دووگیان و خاوەن منداڵی ساوا بە شێوەیەکی هەڕەمەکی دەستگیرکراون.\nبە پێی ئەو زانیارییانەی لە لایەن ڕێکخراوەکەوە بڵاوکراوەتەوە، لە ماوەی نێوان ساڵانی ٢٠١٦ بۆ ٢٠٢١ لە کۆی ئەو ئۆپەراسیۆنانەی لە ٥٦ شاری تورکیادا بۆ ڕەشبگیری هاوسۆزانی بزاڤی خزمەت ئەنجامدرابوون، ٢١٩ ژنی دووگیان و خاوەن منداڵی ساوا دەستگیرکراون. لە نێو ئەوانەشدا ٩٢ کەسیان ئەو دایکانە بوون کە تازە منداڵەکانیان لەدایکبووبوو.\nڕاپۆرتەکەی ڕێکخراوی (Solidarity with Others) لە ژێر ناونیشانی “ڕەشبگیری وەک تاوانێک لە دژی مرۆڤایەتی” بڵاوکرایەوە و تێیدا هەموو زانیارییەکی ورد خراوەتەوەڕوو سەبارەت بەو دایک و منداڵە ساوایانەی لە ئێستادا لە گرتووخانەکانی تورکیادا بەندکراون.\nدکتۆر جەیمس پەگلیسی: لە ڕێگەی بزاڤی خزمەتەوە دەرفەتم بۆ ڕەخسا زۆر شت لە بارەی ئیسلامەوە فێربم


چه‌ند ریكۆردێكی ناوازه بۆ یاریزانانی بارسێلۆنا – Knwe.org\nسەرەکی » وەرزش » چه‌ند ریكۆردێكی ناوازه بۆ یاریزانانی بارسێلۆنا\nله یه‌كه‌م یارییان له وه‌رزی نوێی چامپیۆنس لیگ یانه‌ی بارسێلۆنا سه‌ركه‌وتنێكی گه‌وره‌ی به‌رامبه‌ر به یانه‌ی فرینكفارۆزی هه‌نگاری تۆماركرد و یاریزانه‌كانی یانه‌كه‌ش له‌م یارییه چه‌ند ریكۆردێكیان نووسییه‌وه.\nلیۆ مێسی ئه‌ستێره‌و كاپتنی یانه‌كه گۆڵی یه‌كه‌می یارییه‌كه‌ی كرد و له‌و رێگه‌یه‌وه ریكۆرده مێژووییه‌كه‌ی رایان گیگزی ئه‌فسانه‌ی مانچسته‌ر یونایتدی یه‌كسان كرده‌وه كه یه‌كه‌م یاریزانه 16 وه‌رز له‌سه‌ریه‌ك له چامپیۆنس لیگ گۆڵی كردوه.\nمێسی ریكۆردێكی نوێی تری تۆماركرد و بووه یه‌كه‌م یاریزان له مێژووی پاڵه‌وانێتییه‌كه‌دا به‌رامبه‌ر به 36 یانه‌ی جیاواز گۆڵ تۆماربكات.\nئه‌نسۆ فاتی ئه‌ستێره‌ی لاوی یانه‌كه‌ش كه گۆڵی دووه‌می تۆماركرد ریكۆردێكی نوێی كرد به ناوی خۆیه‌وه‌و بووه یه‌كه‌م یاریزان له مێژووی چامپیۆنس لیگ پێش ئه‌وه‌ی ته‌مه‌نی ببێته 18 ساڵ گۆڵێك له پاڵه‌وانێتییه‌كه زیاتر بكات كه ئه‌و ئه‌ستێره‌یه خاوه‌نی 2 گۆڵه.\nفاتی له پاڵ گۆڵه‌كه‌ی ئه‌سیستێكیشی بۆ كۆتینیۆ كردو بووه دووه‌م بچوكترین یاریزان له مێژووی پاڵه‌وانێتییه‌كه له یارییه‌كدا گۆڵ و ئه‌سیستیش بكات.\nهه‌ر له یارییه‌كه‌دا پێدرۆ ئه‌ستێره‌ی لاوی یانه‌كه گۆڵێكی تۆماركرد، ئه‌م گۆڵه‌ش ژماره‌یه‌كی ناوازه‌ی به بارسێلۆنا به‌خشی كه بووه یه‌كه‌م یانه له مێژووی چامپیۆنس لیگ له یارییه‌كدا 2 یاریزانی خوار 18 ساڵ گۆڵی بۆ تۆماربكه‌ن.\nجیهان بۆت دەگری\nبۆچی واتان لە كچانی سیروانی شارەزوور كرد؟\nدوای 5 ساڵ دابڕان ئیبراهیمۆڤیچ دەگەڕێتەوە بۆ ریزی هەڵبژاردەی سوید


ئاژاوەگێڕان رادەستی برایانی ئێران کەنەوە! |\n← لێدوان بۆ تیشک تی ڤی لە سەر بەرنامەی ناوکی رژێمی ئێران\nHumanity Lost Its Greatest Soul Ever →\nپاش خۆپێشاندانە هێمنەکە، کە ئەم حەوت کەسە گیراوە هێندێک لە رێکخەرانی بوون، هێندێک لاو و چالاکی زامدار و خوێنگەرم و تووڕە هێڕشیان بردە سەر هێلانەی سیخووری رژێمی دێوەزمی سێدارە و رەجمیان کرد.\nوێدەچێ کە دەسەڵاتی کوردی بە هەماهەنگی لانەی سیخووری رژێم، کە قاسمی سلێمانی بەرپرسی سپای قودسی رژێم ماوەیەک پێش ئەو سەردانی بەرپرسانی باڵای حکوومەتی کوردی کردبوو، و بە پلانی دارێژڕاو هیچ بەربەستێکیان بۆ هێرشکەرانی بەردەم ئەم بنکە نفرینە دروست نەکردبوو و کەسییان لە “ئاژاوەگێڕان”، (بە قسەی سەرۆکی حکوومەتی هەرێمی کوردی) – لەجێ و پاش هێرشەکەش – دەستبەسەر نەکردبوو.\nگەرچی زۆر لە دەسکەوتەکانی ئەم هەرێمە جێگای شانازییە بۆ هەر تاکێکی کورد، باسی پرۆسەی (نا) یاسایی لەم هەرێمە ناکەم و کەمایەسییەکان و نەهامەتییەکان بەتەواوی جێگای تێگەیشتنن، بەڵام ئەوەی بۆ من جێگای سرنجە و منی هان دا ئەم چەند دێڕە رەش کەمەوە، ووتەکانی ئەمرۆی جێگری سەرۆکی پارتی دێموکراتی کوردستان و سەرۆکی حکەومەتی هەرێم کوردی بوو کە لە وڵامی پرسیارێکدا لەمبارەوە بە میدیاکانی دا. نابراو ئەم چەند کەسە گیراوەی وەک “ئاژاوەگێر” ناوبرد و ووتی بە پێی یاساکانی هەرێم هەڵسووکەوتیان لەگەڵ دەکرێ. دیارە زۆر جێگای شوکرە کە تا ئێستا تووشی چارەسەری هێرشکەرانی بەردەم بارەگای پارتی ناوبراو لە سلێمانی نەهاتوونە. جێگای باسی ئێمەش لێرە نییە کە ئایا ئەوانی هێرشیان کردە سەر بارەگای پارتی ئاژاوەگێڕ بوون یان نا.\nئەگەر ئاژاوەگێڕ بوون بۆ نەگیران بۆ تاقە رۆژێکیش و ئەگەر نەبوون بۆچی بە بێ سڵەمینەوە لە خوێن گەوزان و ئێستاش پێداچوونەوەی یاسایی بە پێی یاسایی هەرێمیان بەدوادا نەکرا.\nگرێپووچکەی گیرانی ئەم ٧ کەسە بێتاوانە لەوەدایە کە ئەمانە خەڵکی رۆژهەڵاتی هەتیون، کە بە دەیان ساڵە بۆتە قوربانیی بەرژوەندی ئەو هەرێمە کوردییەی کە ئێستا بە “ئاژاوەگێڕ” نێویان دەبات. ئەم رۆڵانە و ئەوانەی تری نیشتەجێ لەم هەرێمەدا لە چەنگ رژێمی سێدارە رایان کردووە، چوونکە لەوێ سەردانەنواندن و سەربزێوییان هەڵبژاردووە و هەڵوەدای ئەم دیوە بوونە، بەڵام رەوتی رووداوەکان بە تایبەتی گیرانی نایاسایی ئەم حەوت چالاکڤانە بێتاوانە ئەوەمان پێدەڵات کە گەلۆ ئەو بێدەنگییەی کە ئێستا دەسەڵاتداران لە هەرێمی کوردی داوایان لێدەکەن ، لە بەرامبەر رژێمی سێدارەدا رەچاویان کردبا چ پێویست دەبوو ئەمڕۆ ئاوارە و دوور لە زێد و نیشتمان و کەسوکاریان بن و خراپتریش بکەوتبایەنە سوچی بەندی دەسەڵاتی کوردی و بێڕێزی خوشک و برای کورد.\nئەم درامایە تاڵە جارێکی تر قایماغی برینێکی ٤٦ ساڵە هەڵدەداتەوە کە سەرکردەکانی ئەم کاتی شۆرش کەم ئەم کاتیش بەشێک لەم هەرێمەی باشووریان بەدەستەوە بوو دەیانگووت: هەر کەس ئێرانی هاتووچۆی ئەم دیو بکا لاقی ئەپەڕێنین و تەنانەت تا تاران پێشمەرگەی وەدوا دەخەین و دەیگرین و سزای دەدەین. ئەو کاتی سەرکردەکانی شۆڕش تاقە دوو رێگایان رووبەڕووی “برادەرانی ئێرانی دانیشتووی عێراق” کردبووە: یا توانەوە لە ناو شۆڕشدا و دەست لە ئێران هەڵگرتن، یان چوونەوە ئێران و دەست لە عێراق هەڵگرتن.\nزۆربەی ئەو هەڕەشانەی کە سەرکردەکانی ئەو دەمی شۆڕش لە برادەرانی کوردی ئێرانیان دەکرد ئەمڕۆ بە ئاسانی بۆیان چۆتە سەرێ و تەنیا ئەو بەشەی ماوە کە بەرادەست کردنەوەی ئەم ٧ “ئاژاوەگێڕە” بۆ “برایانی ئێرانی” جارێکی تریش مێژوو دووپات کەنەوە و برایەتی و گوێ لە مستیی خۆیان بە برایانی سپای پاسداران و ئیتلاعات و ساواک و هەموو دەزگا سیخوڕییەکان بسەملێنن و هەرێمەکەیان لە چەنگ “ئاژاوەگێڕان” پاک کەنەوە و هەڤاڵان و بنەماڵەی ئەم ٧ چالاکەش چیتر چاوەڕوان رامەگرن.\nرسم و رە آزادی یا پیشە نباید کرد *** یا آنکە زجان بازی اندیشە نباید کرد


واشنتن کۆمەڵەیەکی سیاسی پاکستانی دەخاتە لیستی ڕەشەوە\nئەمەریکا کۆمەڵەیەکی سیاسیی پاکستانی بە ناوی ڕابیتەی موسوڵمانان خستە لیستی ڕەشی تیرۆری بیانییەوە و وتی ئەوە ناوێکی خوازراوە بۆ کۆمەڵەیەکی توندڕەو کە تۆمەتبار کراون بە هێرشە خوێناوییەکەی هیندستان لە ساڵی 2008 دا.\nڕابیتەکە حافیز سەعید سەرکردایەتی دەکات و ئەمەریکا بڕی 10 ملیۆن دۆلاری وەکو خەڵات داناوە بۆ هەر کەسێک بتوانێت دەستگیری بکات.\nسەعید کۆمەڵەی عەسکەر تەیبەی دامەزراندووە کە ئەمەریکا خستوویەتییە لیستی ڕێکخراوە تیرۆریستییەکانەوە و واشنتن و نیودەلهی تۆمەتباریان کردووە بە تۆمەتی ئەوەی دەستی هەبووە لە هێرشەکەی مۆمبای هیندستاندا لە ساڵی 2008کە چوار ڕۆژی خایاند و بووە هۆی گیان لەدەستدانی 166 کەس.\nسەعید چەند جارێک ڕەتی کردۆتەوە دەستی هەبووبێت لە هێرشەکەدا.\nوەزارەتی دەرەوەی ئەمەریکا وتی ناوە خواززراوەکە زیادکراوە بۆ سەر عەسکەر تەیبە وەکو ڕێکخراوێکی تیرۆریستی.\nوەزارەتەکە لە بەیاننامەیەکدا وتی " ئەم پۆڵینکردنە ئامانج لێی ئەوەیە کە عەسکەر تەیبە نەتوانێت ئەو پێداویستییانە بەدەست بخات کە پێویستییەتی بۆ پلانگێڕان و ئەنجامدانی هێرشی تیرۆریستی دیکە."\nهیندستانیش پێشوازی لە بڕیارەکەی ئەمەریکا کرد و وتی پاکستان ڕێوشوێنی توندی نەگرتۆتە بەر بەرامبەر توندڕەوەکان.\nپاکستانیش پێشتر ڕەتی کردبۆوە دەستی هەبووبێت لە هێرشەکەی مۆمبایدا و ڕەتی کردبۆوە کە هیچ پەیوەندییەکی هەبووبێت بە کۆمەڵەی عەسکەر تەیبە و ڕێکخراوە تیرۆریستییەکانی دیکەوە. لە ساڵی 2002 دا پاکستان عەسکەر تەیبەی خستە لیستی ڕێکخراوە قەدەغەکانەوە.


یه‌مه‌ن: له سه‌ر ده‌ستێوه‌ردانه‌کانی ڕێژیمی کۆماری ئیسلامی، سکاڵایه‌ک ئاراسته‌ی ڕێکخراویی نێونه‌ته‌وه‌یی ده‌کا | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران یه‌مه‌ن: له سه‌ر ده‌ستێوه‌ردانه‌کانی ڕێژیمی کۆماری ئیسلامی، سکاڵایه‌ک ئاراسته‌ی ڕێکخراویی نێونه‌ته‌وه‌یی ده‌کا\nیه‌مه‌ن: له سه‌ر ده‌ستێوه‌ردانه‌کانی ڕێژیمی کۆماری ئیسلامی، سکاڵایه‌ک ئاراسته‌ی ڕێکخراویی نێونه‌ته‌وه‌یی ده‌کا\nعه‌بدول مالک ئه‌لمخلافی، جێگر سه‌رۆکی شوورای وه‌زیران و، وه‌زیری ده‌ره‌وه‌ی یه‌مه‌ن ڕایگه‌یاند: وتووێژه سیاسیه‌کان که له یه‌مه‌ن دێته ئاراوه بۆ بڕیارنامه‌ی 2216ی ڕێکخراویی نێونه‌ته‌وه‌یی.\nناوبراو ڕایگه‌یاند ئه‌مه ته‌نیا ڕێگه‌ی سیاسیه که له لایه‌ن وڵاتانی هاوپه‌یمانه‌وه پشتیوانی لێ ده‌کرێ.\nئه‌لمخلافی ڕایگه‌یاند: داوامان له دۆستانی یه‌مه‌نی کردوه که پابه‌ندی باروودۆخی ئاشتی له‌و وڵاته بن و چاوه‌ڕوانی وتووێژه سیاسیه‌کانی 14 جوولای ده‌بین.\nناوبراو ڕایگه‌یاند، هه‌ر جۆره وتووێژێک له گه‌ڵ کودتاچییه‌کان ڕد ده‌که‌ینه‌وه و ته‌نیا له گه‌ل ڕێکخراویی نێونه‌ته‌وه‌یی وتووێژه ده‌که‌ین.\nوه‌زیری ده‌ره‌وه‌ی یه‌مه‌ن ڕایگه‌یاند؛ ده‌ستێوه‌ردانه‌کانی ڕێژیمی کۆماری ئیسلامی له‌و وڵاته مه‌حکووم ده‌که‌ین و، ئه‌و ده‌ستێوه‌ردانه‌ی کۆماری ئیسلامی به بڕیارنامه‌ی 2216ی ڕێکخراویی نێونه‌ته‌وه‌یی ده‌گه‌یه‌نین و سکاڵایه‌ک ئاراسته ده‌که‌ین.\nهه‌روه‌ها ناوبراو جه‌ختی کردوه له ئاکامی ئه‌و ده‌ستێوه‌ردانه‌ی کۆماری ئیسلامی بوو له یه‌مه‌ن، که پێوه‌ندیمان له گه‌ڵ ئێران بچڕاند\nله لایه‌کی دیکه‌وه وه‌زیری ده‌ره‌وه‌ی ئوردوون ناسر جووده ڕایگه‌یاند: ده‌ستێوه‌ردانه‌کانی ڕێژیمی کۆماری ئیسلامی و، ناردنی مشاورانی نیزامی بۆ ئه‌و وڵاته له کۆبوونه‌وه‌ی وه‌زیرانی ده‌ره‌وه دێڕاسه‌ت کراوه‌و، ئێمه وه‌کوو وڵاتانی هاوپه‌یمان پشتیوانی له ده‌وڵه‌تی مه‌شرووع له یه‌مه‌ن ده‌که‌ین و له هه‌وڵی سه‌ر له نوێی دامه‌زراندنی ده‌سه‌ڵاتی ئه‌و وڵاته داین.\nبابەتی پێشووئامریکا دۆخی تایبەتی بە دژی ئێران نوێ کردەوە\nبابەتی دواترماڵپەڕی “هەڵۆی کوردستان” کەوتە بەر پەلاماری ئەرتەشی سایبێری کۆماری ئیسلامی


کۆدی هەواڵ: 4983\nڕێکەوتی بڵاوکردنەوە: 13:30 - 2022/02/06\nبەپێی هەواڵی کوردپرێس، حافز ئەلغویل مامۆستای خوێندنەوەکانی پێشکەوتووی نێونەتەوەیی کە سەر بە زانکۆی جان هاپکینزی ئەمریکایە دەڵێت هێرشە بەردەوامەکانی تورکیا بۆسەر هێزە کوردەکانی سووریا بووەتە هۆکارێک بۆ لاوازیی ئەم هێزانە هەمبەر هێرشەکانی ئەمدواییەی داعش بۆسەر گرتووخانەی سناعە لە حەسەکە.\nناوبراو لە وتارێکدا ئاماژەی دا بەوەی کە لە ئێستادا زیاتر لە 50000 لە چەکدارانی داعش و ئەندامانی بنەماڵەیان لە 12 کەمپی ژێر کونترۆڵی کوردانی سووریان و جەختی کردەوە: ئەمەش بووەتە هۆکارێک بۆ ئەوەی هێزە کوردەکانی سووریا ڕووبەڕووی مەترسی و کێشەی زۆر ببنەوە هەمبەر داعش.\nئەلغویل هەروەها ئاماژەی دا بە هێرشە بەردەوامەکانی تورکیا بۆسەر هێزە کوردەکان و دەڵێت: ئەم پرسە بووەتە لەمپەڕێک بۆ ئەوەی هێزە کوردەکان نەتوانن تەرکیز لەسەر شەڕی داعش بکەن بۆیەش بەرگەی هێرشەکانی داعش ناگرن.\nتورکیاداعشهەسەدەیەپەگەکوردی سووریاهێزەکانی سووریای دیموکرات


پشكی هەرێم لە بودجەدا تاوتوێدەكەن\nشاندی حكومەتی هەرێم گەیشتە بەغداد و بڕیارە ئەمڕۆ كۆبوونەوەیەك لەگەڵ لیژنەی دارایی ئەنجومەنی نوێنەران ئەنجامبدات.\nپاش نیوەڕۆی ئەمڕۆ یەكشەممە 24ی كانونی دووەم شاندی حكومەتی هەرێم بە سەرۆكایەتی ئاوات شێخ جەناب، وەزیری دارایی و ئابوری و بە بەشداری دارا ڕەشید، وەزیری پلاندانان و خالید شوانی، وەزیری هەرێم و ئومێد سەباح، سەرۆكی دیوانی سەرۆكایەتی هەرێمی كوردستان گەیشتە بەغداد.\nشاندەكە تاوتوێی پشكی هەرێم لە پرۆژەیاسای بودجەی گشتی عێراق بۆ ساڵی 2021 دەكات و بڕیارە هەر ئەمڕۆ لەگەڵ لیژنەی دارایی ئەنجومەنی نوێنەرانی عێراق كۆببێتەوە.\nشاندەكانی حكومەتی هەرێم بۆ بەغداد پێشتر لەلایەن قوباد تاڵەبانی، جێگری سەرۆكوەزیرانی هەرێم سەرۆكایەتی دەكران، بەڵام توشبوونی بە كۆرۆنا بە هۆكارێكی بەشدارینەكردنی قوباد تاڵەبانی لە شاندەكەی ئەمڕۆدا دادەنرێت.\nدوێنێ فارس عیسا، سەرۆكی نوێنەرایەتیی حكومەتی هەرێمی كوردستان لە بەغداد بە تۆڕی میدیایی ئێستای وت، سبەی شاندی حكومەتی هەرێم دەگاتە بەغداد و ئێوارەی هەمان ڕۆژ لەگەڵ لیژنەی دارایی ئەنجومەنی نوێنەرانی عێراق كۆدەبێتەوە.\nوتیشی، گفتوگۆ و دانوستاندنەكانمان لەگەڵ لایەنە سیاسییەكان و بڕیاربەدەستان لە بەغداد بەردەوامن بۆ تێپەڕاندنی شایستەكانی هەرێم وەك ئەوەی لە پرۆژەیاسای بودجەدا هاتووە، ئەگەرچی تێبینیمان هەیە و تەواوی خواستەكانمان لەخۆناگرێت.\nبڕیارە جگە لە شاندی حكومی، شاندێكی سیاسی هەرێمی كوردستان بە سەرۆكایەتی نێچیرڤان بارزانی، جێگری سەرۆکی پارتی دیموکراتی کوردستان و بە بەشداری بەرپرسانی باڵای یەکێتیی نیشتمانیی کوردستان و بزوتنەوەی گۆڕان و چەند لایەنێكی دیكە سەردانی بەغداد بكەن.\nلەو بارەیەوە عەلی حسێن، بەرپرسی پەیوەندییەکانی پارتی لە لێدوانێکدا بۆ تۆڕی میدیایی ئێستا وتی، “سەردانی شاندی سیاسیی هەرێمی کوردستان کە بڕیارە بچنە بەغداد بۆ پاڵپشتیکردنی شاندە حکومییەکە و ئاساییکردنەوەی پەیوەندییەکانی نێوان لایەنەکانی هەرێم و عێراقە سەرەڕای هەوڵ و گفتوگۆکانیان کە پەیوەستدەبێت بۆ ڕێککەوتنی نێوان حکومەتی هەرێم و بەغداد”.\nوتیشی، “شاندەکە لەسەر ئاستی باڵا دەبێت و سەرەتا لە کۆبوونەوەی لایەنەکان پێشنیاری چوونی شاندێکی سیاسیی کراوە بۆ بەغداد دواتر پارتی دیموکراتی کوردستان گفتوگۆی لەگەڵ یەکێتی و گۆران و لایەنەکانی دیکەش کرد بۆ چوونی ئەو شاندە و بڕیاردرا کە لەسەر ئاستی باڵا شاندێکی سیاسی ڕەوانەی بەغداد بکرێت”.\nچێڵسی 3-1 لوتۆن تاون\n"فڕۆكە سەربازییەكانی چین ئاسمانی تایوانیان بەزاندووە"\nئەنجومەنی پارێزگا: كەمتر لە نیوەی پێویستی غاز دەگاتە سلێمانی\nسەرۆکی لیژنەی پیشەسازی و وزەی ئەنجومەنی پارێزگای سلێمانی باس لە کێشەکانی غاز دەکات لە پارێزگای سلێمانی و هۆکارەکەی…\nدوابەدوای ڕووداوەكەی بەیانی ئەمڕۆی سنووری ناحیەی ئاغجەلەر، ئۆتۆمبێلێكی دیكە لە كەمپی مەخمور كەوتە بەر بۆردومان. نیوەڕۆی ئەمڕۆ لەلایەن…


بەوێنە.. لافاو لە ئێران 10 کەسی کردە قوربانی\nھۆکاری دواکەوتنی کردنەوەی فەرمانگەکانی کارتی نیشتمانی ئاشکرا دەکرێ\nBasnews 23/03/2019 - 08:22 بڵاوکراوەتەوە لە ڕۆژهەڵاتی ناوەڕاست\nبەهۆی شەپۆلی بارانبارین و هەستانی لافاو لە پاریزگاکانی باکوور و باکووری ڕۆژهەڵاتی ئێران لە ڕۆژانی نەورۆزدا 9 کەس گیانیان لەدەست داوە و کەسێکی دیکەش بێسەروشوێن بووە.\nمیدیا فەرمییەکانی ئێران بڵاویان کردووەتەوە، ئەو شەپۆلە بارانە کە بوەتە هۆی هەستانی لافاو و تەقینی ڕووبار و بەنداوەکان لە پارێزگاکانی "گولستان، مازندەران و خۆراسانی باکوور" تاکوو ئێستا نۆ کەس گیانیان لەدەست داوە و کەسێکیش بێسەروشوێنە و ئێستاش باران و لافاو لە دە شاری پارێزگای گولستان لە باکووری ئێران بەردەوامە و کۆمەڵێکی بەرچاو لە گوندەکان و 70٪ی شاری "ئاق‌قەلا" بووەتە ژێر لافاوەوە و دۆخێکی نائاسایی زاڵە.\nدوو لە قوربانییەکان شوان بووەن لە شارەکانی "مانە و سملقان"ی سەر بە پارێزگای خۆراسانی باکوور کە لافاو بردوونی، ماڵپەڕی (ئیرنا) لەمبارەوە بڵاوی کردووەتەوە دوو منداڵیش لە شارەکانی "کەلالە و مینۆدەشت" لە پارێزگای گولستان بەهۆی لافاوەوە خنکاون.\nبە گوتەی قایمقامی شاری ئاق‌قەلا لە ڕۆژئاوای پارێزگای گولستان، نزیکەی 70٪ی ئەو شارە بووەتە ژێر لافاوەوە، ژیانی دانیشتوانی 10 گوند بەهۆی سێڵاوەوە لە مەترسیدایە و نۆ گوندی دیکە بە یەکجاری لافاو لەناوی بردووە و خەڵکەکەی چۆڵیان کردوون.\nبەهۆی ئەو لافاوەوە خەسار و زیانێکی زۆری مادەی بە کەرتی کەشتوکاڵ، ژێرخانەکانی خزمەتگوزاری (ئاو، کارەبا و غاز) گەیشتووە و نەبوونی ئیمکانات و کەمتەرخەمی لە تیمە فریاگوزاریەکان دۆخەکەی هێندەی دیکە نائاساییتر کردووە و خەڵک بەم بۆنەوە تووڕەن.\nگوتەبێژی پارتی باسی کاندیدەکانی حزبەکەی بۆ کابینەی نوێی حکوو…\nخەلیل سەرکانی: لە پێکهێنانی حکوومەت گۆڕان ئەوەی کرد کە لەسەر…\nمەسرور بارزانی و حزبی سۆسیالیست دیموکراتی کوردستان لە کۆبوون…\nپێکهاتەی تورکمان داوای ئەندامێکی ئەنجومەنی پارێزگای سلێمانی …\nمەسرور بارزانی و شاندەکەی لەگەڵ شاندی یەکێتی لە کۆبوونەوە دا…\nئاسایشی سامانى ئاو


ئه‌وروپا سوپایه‌كى ده‌وێت له ناتۆ رزگارى بكات\nشارپرێس - حلمى ره‌سول ره‌زا\n"ئه‌وروپا پێویستى به سوپایه‌كى تایبه‌ته نه‌ك بۆ دژایه‌تیكردنی روسیا به‌ڵكو بۆ رزگاربونى له ناتۆ" ئه‌مه ناونیشانى وتارێكى ئه‌لكسه‌نده‌ر كۆتس ه له رۆژنامه‌ى " كومسۆمۆلسكایا برافدا"، ده‌رباره‌ى هه‌وڵه‌كانى فه‌ره‌نساو ئه‌لمانیا بۆ پێك هێنانى سوپایه‌كى ئه‌وروپى.\nله وتاره‌كه‌دا هاتوه "سه‌ركرده‌كانى فه‌ره‌نساو ئه‌ڵمانیا داواى دامه‌زراندنى سوپایه‌كى یه‌كگرتوى ئه‌وروپى ده‌كه‌ن؛ له‌سه‌ره‌تادا ئیمانۆیل ماكرۆن ئه‌مه‌ى راگه‌یاند، ئه‌وه‌شى گوت ئه‌م سوپایه پێویسته بۆ ئه‌وه‌ى بمانپارێزێ له چین و روسیاو ئه‌مه‌ریكا، ئه‌م بۆچونه له‌لایه‌ن راوێژكارى ئه‌ڵمانیاوه پشتگیرى لێ كرا".\nهه‌رچی سه‌رۆكى روسیا بو ده‌رباره‌ى ئه‌م هه‌نگاوه پێى وابو هه‌نگاوێكى زۆر ئاساییه و له‌و باره‌یه‌وه گوتى " بروام وایه ئه‌م پرۆسه‌یه ئاساییه و پۆزه‌تیڤه له روى به‌هێزكردنى جۆرێتى جه‌مسه‌ره‌كان له جیهاندا.\nله پاش هه‌ڵبژاردنى تره‌مپ، دۆخى ناتۆ به شێوه‌یه‌كى به‌رچاو گۆرانكارى به‌سه‌ردا هات، چونكه واشنتن وه‌ك پێشتر پاڵشتى ناتۆى نه‌ده‌كردو تێچوه زیاده‌كانى كه‌وته سه‌ر شانى وڵاته ئه‌وروپیه‌كان، كه له راستیدا هاوپه‌یمانى ناتۆ به نمره یه‌ك خزمه‌تى به‌رژه‌وه‌ندییه‌كانى واشنتن ده‌كات.\nله‌م باره‌یه‌وه، شاره‌زایه‌كى بوارى سه‌ربازى و سه‌رۆكى ناوه‌ندى لێكۆڵینه‌وه‌ى كێشه پراكتیه‌كیه گشتیه‌كان، ئه‌لكسانده‌ر گیلین بۆ هه‌مان رۆژنامه ده‌ڵێت " وا ده‌رده‌كه‌وێت ئێوه (ئه‌وروپیه‌كان) زۆرتان لێكراوه پاسه‌وانێتى خۆتان پاره‌دار بكه‌ن، چونكه په‌یكه‌رى ناتۆ له ئه‌وروپا به‌ماناى سیاسى په‌تى پاسه‌وانه، ئایه ئه‌ڵمانیاو فه‌ره‌نسا مافیان له‌ناو ئه‌م كوتله‌یه‌دا هه‌یه، من قسه له‌سه‌ر وڵاتى وه‌ك ئیستوانیا ناكه‌م. ئه‌گه‌ر یه‌كێتى ئه‌وروپا سه‌ركه‌وتو بێت له دامه‌زراندنى سوپاكه‌ى، ئه‌وا به‌شێك له‌سه‌روه‌ریه‌كه‌ى بۆ ده‌گه‌ڕێته‌وه".\nله‌لایه‌كى تره‌وه، ئه‌مه كێشه‌ى ژیانه، لئه‌م فكره‌یه رێكه‌وت نیه و له پاش ئه‌وه هات تره‌مپ رایگه‌یاند كه له په‌یماننامه‌ى كه‌مكردنه‌وه‌ى رۆكێته مامناوه‌ندى و كورت مه‌وداكاندا ده‌كشێته‌وه، به‌مه‌ش ئه‌وروپاى له ژێر ئامانجى رۆكێته روسیه‌كاندا به‌جێهشت.\nدیاره كه پێك هێنانى سوپایه‌كى ئه‌وروپى ته‌نها ئامانجى سه‌ربازى ناگرێته‌وه، به‌ڵكو ره‌هه‌ندێكى سیاسیشی هه‌یه، له‌لایه‌كه‌وه وا پیشانى هاوڵاتى ئه‌وروپی ده‌دات؛ ئه‌وروپا سه‌ربه‌خۆیه ، له‌لایه‌كى تریشه‌وه پیكه‌وه به‌ستنى به‌رلین و فه‌ره‌نسا پیشانده‌دات به‌وه‌ى درز كه‌وتۆته ناو یه‌كێتى ئه‌وروپا.


بەهرۆز جەعفەر: نەوەى نوێ یان دەوارى ڕەش: کێ لە بن ئەم دەوارە دائەنیشێت؟. – WTARIKURD\nبەرئەنجامى گەندەڵى و بێ دەربەستى دەستەڵاتى کوردى لە هەرێمى کوردستان نەوەیەکى باڵادەستى ئەمنى و ئابوری دروست بووە کە/\nیەکەم: خاڵین لەویژدان و ئەخلاقى کوردەواریی،\nدووەم: خەڵکێلێکى عەوام بەرهەمهێنراون، کە بەردەوام لەئێستادا بژین، ئێستایەک کە لەچوارچێوەى چەندین سەرمایەدارى چاوچنۆکدا، جیاوازییە چینایەتییەکان باش باش هەستى پێدەکرێت. یەکێک لەو سەرمایەدارە چاوچنۆکەى کە ماوەیەکە بووە بە دیاردەو، ئەو بەدەورى خەڵک و خەڵک بەدەورى ئەودا دێن و ئەچن، ئامۆژگارى ئەدات کە گەنجان خاوەنى خۆیان نیین و شکستخواردوون و “ئەو” کەسێکى سەرکەوتووەو، کۆمەڵگە ئەبێت چاو لەو بکەن!. فەرموون بە ئامارو داتا لاى خوارەوە ئاماژە بە چەندین کارى نایاسایی و فێڵى گەورەى پرۆژەکانى ئەم سیاسییە تازەیەتان بۆ بکەین کە خاوەنى گوندى ئەڵمانى یەک و دوو و سێ و چاڤى لاندو کەناڵى ئاسمانى ئێن ئاڕتى یە، بەڵام پێشەکى بۆ ئەوەى کەس نەڵێت ئەمە پەیوەستە بە بانگەشەى هەڵبژاردنەوەو، پێشوتر بۆ ئەم باسەت نەوروژاندووە، ئێمە لەساڵى (2013) بەشێکى ئەم قسەو بەڵگانەمان نوسیوەو لینکەکان ماون:\nیەکەم: گوندى ئەڵمانى یەک و دوو\nیەکەم: گوندى ئەڵمانى یەک و دوو،مەترى بە (75) سەنت لەحکومەت کڕدراوە (واتە ناکاتە 1 یەک دۆلار لە چ شارێکى دونیادا مەترێ زەوى بە دۆلارێ کەمترە؟) لەئێستادا سەرەڕاى ئەو قەیرانە ئابوررییەش کە هەیە، یەک شووققەى (140 م) ئەدەن بە (165000) واتە (16،5) شانزە دەفتەرو نیو، هیچ مەترێک شووققە لە (350$) زیاترى تێ ناچێت، لێرەدا (140 ×350) یەکسانە بە (50000) واتە شووققەیەک پەنجا هەزار دۆلار یان (5) دەفتەرى تێ ئەچێت، ئەمان ئەیدەن بە (16،5). !!.کەوابێت بۆیەک شووققە لە باڵەخانەیەکى گەورە،لەقاتى (7 و 8) تەنها (11،5) یانزە دەفتەرو نیو، خێر وەردەگرن..!.\nدووەم: ئەم پرۆژەیە کاتى خۆى کە بۆ دەستەى وەبەرهێنان نێرراوە (کە سەرۆکەکەى هاوڕێى نزیکى خاوەنى کۆمپانیاى نالیا بووە!) تیایدا نوسراوە (60%) ى سەوزاییە،کەچى (20%) کردووە بە سەوزایی، یانى گوندى ئەڵمانى1 ،2، هەردوکیان پێکەوە ڕێژەى سەوزاییان لە (20%) تێ ناپەڕێت ؟..لەمەش سەیرتر گوندى ئەڵمانى (دوو) لە سەوزایی گوندى ئەڵمانى (یەک) دا دروستکراوە.\nسێهەم : لەناو گوندى ئەڵمانى دا، لەماستەرپلانەکەدا، زەوى تەرخانکراوە بۆ ( باخچەى ساوایان + خوێندنگە) کە دەبوایە حکومى بن بەپێی یاسا، کەچى ئێستا بووە بە باخچەى ساوایانى تایبەت (واتە ئەبێت پارە بدەن بە کۆمپانیاکە) ،هەموو مانگێک هەر مناڵێک دەبێت زیاتر لە (100$) بدات، ئەمە بێجگە لەوەى ئەوانەى ئەم شووققەو یەکانە دەکڕن، وەک کرێچى کۆمپانیاى نالیا وان، بەئارەزووى خۆیان پارەى ئاو و گەرمى و ساردى و کارەبایان لێوەردەگرن !.\nچوارەم : ئینجا بابزانین کێن ئەوانەى لە گوندى ئەڵمانى دائەنیشن و ئەم برادەرە شوێنى نیشتەجێبونى بۆ کێ دروستکردووە:\n1- حاکمەکان ،خانوى حاکمەکان لە گوندى ئەڵمانى (گەڕەکى حاکمەکان) بەناوبانگن ،ئەمانە بۆئەوە خانویان بۆ کراوە تا لەمەحکەمە کەیسەکانى گوندى ئەڵمانى و کۆمپانیاى نالیا ببەنەوە .\n2- دەستڕۆیشتووەکانى شارەوانى .\n3- دەستڕۆیشتووەکانى دەستەى وەبەرهێنان .\n4- ژمارەیەک دەوڵەمەندى سات و سەوداکەرو،خانویەکى (ع،ف) ئەندامى مەکتەبى سیاسی یەکێتى نیشتیمانى کوردستان کە (1000) مەتریە،بایی زیاتر لە (150) دەفتەر دۆلارە، واتە (یەک ملیۆن و نیو دۆلار). ئەم خانووە خۆى تیا دا نە ئەنیشت و چۆڵ بو (ئێستا فرۆشراوە!)، ئەم ئەندامى مەکتەبى سیاسییەى یەکێتى چاوەڕێى ئەکرد ئۆفیسەکەى لاى بازاڕى زارا تاپۆ بکات لەسەرخۆى، بێجگە لەخانوەکەى گردى ئەندازیاران، ئەوسا بچێتە گوندى ئەڵمانى، هاوکات یەکێک لە کچەکانى بە هەمان شێوە یەکە یەکى نیشتەجێ بونى لە گوندى ئەڵمانى یەک هەیە.\n5- هەروەها ماڵى ئەندامێکى ترى مەکتەبى سیاسیی یەکێتى نیشتیمانى (ح، ق)، دیسان رووبەرى هەردوو خانوەکەى (1000) مەترەو، ماڵى دوو ئەندامى پێشووى مەکتەبى سیاسیی یەکێتى تریش لەهەمان شوێنن. ئینجا ماڵى کۆمەڵێک بەرپرسی پارتى و سکرتێر و سکرتێرەى ڕێکخراوەکانى پارتى دیموکراتى کوردستان و لەگەڵ دوو دەستگەى گومانلێکراو!.\nپێنجەم : یەکە بەچەنە ؟.\nوەک ووتمان شووققەى دەستى دوو بە(170000) هەزار دۆلار یانى (17) دەفتەر هەیە، ئەویش لەقاتى چوار پێنجەکان، دیارە نالیا تائێستا بەهەزاران شووققەى دروستکردووە .!. ئینجا تا ماوەیەکى زۆر شووققە تازەکان بە (16) دەفتەر بو کە ئەبێت (80%) پارەى پێشەکیش بدەیت. پاشان خانوى (200) مەترى بە (400000) چوارسەد هەزار دۆلار و بەرەو ژوور،یانى (40) دەفتەرو، هى (370) مەترى لەگوندى ئەڵمانى (3) بە (800000) هەشت سەد هەزار دۆلار،واتە (80) دەفتەر دۆلار.\nببینە: “ماهر حەسەن” یش بە (10000) دە هەزار دۆلار ڕیکلام ئەکاو، ئەڵێت : ڕاکە، فریاکەوە، با لە دەستت نەچێ دوایی لەدەستى دوو بە دووهێندە ئەیکڕیتەوە، یانى بە (160) دەفتەر.!.\nسەرۆکى نەوەى نوێ ئەم پارانەى لە کوێوە هێنا؟.\nبەڵگەى بەردەست زۆرن کە ئەم پارانەى لە کوێوە هێناوە، بەڵام با لە ڕەوتى داتاو لۆجیک لانەدەین، تا (نەوەى نوێ) بزانێت لە کوێوە پێی ڕائەبوێرن و، بنچینەى شتەکان چیین. بە پێى ئامارى یەکێتى وەبەرهێنەران لەسەرەتاى (2018) ەدا (10800) دە هەزارو هەشت سەت ملیۆنێر و (30) ملیاردێر لە هەرێمى کوردستان هەن، ئەم ژمارەیە بە پێى بەراوردکارى و زانستى ئابوریی زۆر زۆر نا ئاساییە بۆ هەرێمێکى چکۆلانە، لە کاتێکدا ووڵاتێکى نەوتى وەک سعودییە کە ڕۆژانە (10،250،000) دە ملیۆن و دوو سەت و پەنجا هەزار بەرمیل نەوت بەرهەم ئەهێنێت تەنها (10) ملیار دێرى هەیە!.\nتو ویژدانتان، ئەمەیە ئەخلاقى کورد؟. بەحەق: ئەمڕۆکە ئەگەر مەترسییەک هەبێت بۆسەر ئەزمونى نەتەوایەتى کورد،ئەم سەرمایەدارانەن، کە خەڵکى ئیستفزاز دەکەن، ئەگەر هێندە دۆستى کۆمەڵگەن، بۆچى دەستى دوو گەنج تان نەگرت؟. لە ساڵى (2012) سیاسەتمەدارى بەڕەگەز لوبنانى (فواد عەجمى) م بینى “دووساڵ پێش ئێستا کۆچى دوایی کرد”، ئەو لە شەستەکانەوە لەئەمریکا ژیابو،ئەکادیمیەکانى ئەوێی خوێندووەو، تا بووەتە ڕاوێژکارى ناوەندە باڵاکانى ئەمریکا، بۆ نمونە ڕاوێژکارى بووش بو، ئەو قەناعەتى بە بوش کردبو، کە عێراق داگیر بکات، باشە کورد کە ملیاردێرى واى هەیەو دڵسۆزەو، درۆ ناکات، بۆ تەنها (4) کەس لەناو ئەمریکادا وەک فواد عەجمى زەرع بکات، خۆ دەیتوانى کۆنترۆڵى بەشێک لە بڕیارو سیاسەتى خۆرئاواوە بکات، هاتووە لەو شەقامانەى سلێمانى مرۆڤى بودەڵەو گەنجى خاوەن فەیسبوک بە پارەى دزراو ئەکڕێت!. بەجددیی کورد خەریکى چى یە ؟.\nگوندى ئەڵمانى، لوتکەى بێ ئیتیکى و بێ ڕەوشتى کوردمان پێنیشان ئەدات، ئاخر ئەڵەمانەکان ئەچوون کیمیایی و گازى خەردەلیان ئەفرۆشت بەعێراق، تا بەسەر کورددا بیبارێنێ، لەبرى شەکواکردن لە دادگاى دەولى لەسەریان، دەچین گوندى ئەڵمانى کۆپى دەکەینە سەر کوردستان .!. لە ساڵى (1984) ەوە تا هەنووکە ئەڵمانیا یەک هەڵوێستى مرۆڤانەى لەسەر پەکەکەو ئۆجەلان نەبووە، بگرە تاکە دۆستێکى تورکیایە لە ئەوروپا (بە ووتەى دۆڕان کالکان) کەچى ئەو قلە قلە ى لایەنگرانى پەکەکە لە باشور چوون لەگەڵ خاوەنى گوندى ئەڵمانى و لیستى نەوەى نوێ هاوپەیمانییان پێک هێناوە!.\nهەقە خەڵک بزانن: ئەوە بۆگەنى ئەو سیستەمە سیاسیی و ئابورییە یە کە بۆتە مایەى پێگەیاندن و دەوڵەمەن بونى سەرۆکى لیستى نەوەى نوێ، ئەو پارانەى ئەو لە هەناوى ئەو دزى و گەندەڵییەوە هاتووە کە ئەو ئێستا باسی ئەکات بۆ کۆکردنەوەى دەنگى خەڵکى ڕەشوڕووتى ئەم ووڵاتە. زیانێکى ترى ئەم ملیاردێرە هەڵتۆقیوە ئەوەیە کە “مارکس” ووتەنى “جیاوازى چینایەتى” لە کۆمەڵگەدا دروست کردووە، ئەویش لە کۆمەڵێک لاوە، بۆ نمونە: لە هەرێمى کوردستان چونکە تواناى بەرهەمهێنان خراپە (ئەسڵەن یاساکەشى بۆ بەرژەوەندى ئەمانە دەرکراوە لە پەرلەمان!) ئەمەش سیاسەتى ئابوریی و بازرگانى تەواو لاواز کردووەو لاسەنگى بازرگانى دروستکردووە، مەسەلەن بڕى هاوردەکردنى کاڵاکانى هەرێم لەدەرەوە بۆ ناو هەرێم (95.2%) تەنها بە ڕێژەى (4.8%) کاڵا لە هەرێمەوە ڕەوانەى دەرەوە کراوە، دەى ئەم وەبەرهێنەرە کە شانازى بەسەرکەوتوویی خۆیەوە ئەکا با بڵێ ئەوەم بەرهەم هێناوە؟. تەنها بازاڕى کوردستانیان پڕ کردووە لە شمەکى دەرەکى یەک خشت یان لە کوردستان وەبەر نەهێناوە.\nچاڤى لاند نا یا ساییە و کەسیش قسە ناکا!؟.\n– بەهەموو شێوەیەک فرۆشتنى پشک (ئەو پشکانەى ریکلامى بۆ ئەکرد لە کەناڵى ئێن ئاڕتى) نا قانونی بو، وە نا قانونیشە، بۆ ؟. ئەم ڕاستییەشمان کاتى خۆى بە نووسین بە خەڵک ووت، کە ئێستا فێڵیان لێکراوە (تاوانى ئێمە نییە بە قسەیان نەکردوین) بە مانایەکى تر ئەم پرۆژەیە فێڵە چونکە:\nیەکەم: کاتێک کە تۆ پشک ئەفرۆشی، دەبێت بڵێی بڕى پارە یان سەرمایەى گەورەکردنى پرۆژەکە چەندە ؟.بە خەڵکیش و بە وەزارەتى دارایی و وەبەرهێنیشى نە ووتووە، واز لە خەڵک بێنە هەر ئەبێت ئەم جۆرە کەسانە بەشیان بخۆن، پرسیارەکە ئەوەیە بۆچى حکومەت و حزب ئەمەیان بەسەردا تێ پەڕى ؟.\nدووەم: لەبۆرسەى عێراقدا (Iraqi Stock Market) زیاتر لە (300) کۆمپانیاى گەورەى وەکو ( ئاسیا، کۆڕەک ، زەین ، بانکەکان ، کارگەکان و ….هتد. هەیە و کڕین و فرۆشتن بە پشکەکانیان دەکرێت، نەک ئەوە ئێستا دراوى ئەلیکترۆنیش وەک (بت کۆین و ڕیپڵ و وەن کۆین) لە بۆرسەدان، کەچى چاڤى لاندى تیا نییە !.واتە ئەو کۆمپانیایەى پشکدار بێت، دەبێت ئەندام بێت لەو بۆرسەیە،چاڤى لاند نییەتى، کەواتە: فێڵە.\nسێهەم : لەهیچ شوێنێکى فەرمى ،کڕین و فرۆشتن بەم پشکەوە ناکرێت، کە ئەمەش دیسان پێچەوانەى قانونە.\nپێنجەم : ئەرێ ئەو پشک (سەهم-Share) انە،هى پرۆژەکەى پێشوتر نین، کە نە فرۆشراون، جارێکى هەڵڵاى بۆ دەکەن .ئەمە تاوان و ناقانونیشە .\nشەشەم : کە ڕیکلام ئەکا بۆ هەر پشکێک، ئەوانەشى کە ڕیکلامى بۆ کردووە، ئەبێت پێمان بڵێ : نرخى پشک بە چەنە ؟. کە نایڵێت ،کەواتە : فێڵە. لەوەش سەیرتر ئەم نووسینەو ئەم دۆخەى شارو ووڵاتى تێکەوتووە داواکارى گشتى بێدەنگە و! نایا داکۆکى لەو خەڵکە بکا!.\nحەوتەم: لەهەمووى سەیرتر، لەسەرەتاى فرۆشتنى پشکەکاندا، ئەوپرۆژانەى کە بڕیاربو ئەنجام بدرێت ،لەکەتەلۆکەکەدا دانراوە، بۆنمونە،ئەڵێت : (110) ملیۆن دۆلار خەرج ئەکەم، لەم پرۆژەیەدا، بۆدروستکردنى بۆنمونە : (20) پرۆژەى گەورە لەناو چاڤى لاند ،یەکێک لەوانە تاوەرێکى (35م) یە.لەسەرشاخى ئەزمەڕ .تاوەرەکەش دروست نەکراوە، پارەکەشی خورا دواتر ڕەنگە بە پارەى ئەو پشکانە بێتە دروستبون کە لەو دواییەدا فرۆشتى. ئینجا هەر لەم دواییەى پێش ئەوەى گۆڕان لە حکومەت بێتە دەرەوە بۆ وەرگرتنى قەرز (لە کاتێکدا پرۆژەکان وەستابون) هەرجارەو سەروو (100) ملیۆن دۆلارى وەرگرتووە (هەموو نوسراوە فەرمییەکانى بانک بەردەستە، شێوازى نووسینەکە ئاڵۆز ئەکات دەنا ئەوەشم لەگەڵ بڵاو ئەکردەوە)\nخاوەنى ئەم ڕوئیا ڕۆشنەى کە لیستێکى بەناوى “نەوەى نوێ” لە کوردستان دروستکردووە بە ملیارەها دۆلارى خەڵک و حکومەت، ئەڵێ ” منیش وەک ئەو خەڵکەو ئەو خەڵکەش وەکو من پشک یان کڕیوە!!”. ئەو خەڵکەش چەپڵەى بۆ لێ ئەدەن!. ئینجا چووە دەیان لاپەڕەى لە سۆشیال میدیا کڕیووەو، بەناوى خوازراوەوە پەلامارى ئەم و ئەو بدەن!. ئێستا پێى بڵێ ئەمانە چییە ڕەنگە سەت تۆمەتت بۆ دروست بکا، نازانێ ئێمە پێش ئەو و پێش هەموو ئەوانەى لە نالیادا ڕۆژنامەوانى ئەکەین لەم ووڵاتە ڕەخنەو قسەمان هەبووە لە ئامرازەکانى میدیادا.\nکەناڵى ئاسمانى ئێن ئاڕتى-NRT جگە لەوەى بەشێکە لە گریمانەکانى چەتەکانى ئابوریی نێودەوڵەتى –Confessions of an Economic Hit Man” خوێنەرى ووشیار ئەتوانێت بەدواى ئەوەدا بگەڕێت. لەسەردەمى چەتە کۆربۆکراتییەکان دا، کە گریمانەیەکى زۆر ناشیرینى دونیاى سەرمایەدارین، ئیتر ئەبێت دیدو بۆچونى هەموو کەسێک سەبارەت بە هەواڵەکان و میدیاو ڕیکلامەکانیش بگۆڕدرێت، ئەمەى کەسێک پارەى دەستکەوتووە لە سیستەمێکى پڕ لەچەتەدا و کەناڵى میدیایی و لیستى پەرلەمانى دروست ئەکا، فیعلەن بۆ کوردستان تازەیە، بەڵام هەر لە ئەمریکا تۆڕى (NBC) کۆمپانیاى جەنەراڵ ئەلیکتریک خاوەندارێتى ئەکا، تۆڕى (ABC) هى کۆمپانیاى دیزنى-Disney یە، هەروەها (CBS) کۆمپانیاى فیاکوم –Viacom و بەهەمان شێوە CNN و تۆڕە میدیاییەکانى تر… عەساباتى جیهانى دەستیان بەتەنها نەگەیشتووە بە ئاڕاستەکردنى بانکەکان و ڕەزیلکردنى سێ بەشى ئەم گۆى زەوییە، هەر پارە سپى ناکەنەوە (چونکە بە ڕوو ڕەشى پەیاى ئەکەن) ئا ئاوها بەرەبەرە ئەیانەوێ کۆنترۆڵى مێشکى تاکەکەنیشیان بەدەستەوە بێت. ببینە: هنرى فۆرد خاوەنى کۆمپانیاى فۆرد ئەڵێ ” ئەگەر خەڵکى ئەم دونیایە بزانن ئێمە چى ئەکەین بەیانى زوو شۆڕشێک دروست ئەبێت.\nلە کۆتاییدا ئەگەر پێتان وایە، فوو ئەکەنە هەندێ مرۆڤى بەتاڵ و لەسەر شاشە گەورەى ئەکەن و، ئەیانکەن بە پەرلەمانتار، ئەوە ئەم جۆرە لە نووسینیش هەیە، ئەگەر پێتان وایە ئێوە بوونە مینبەرى کۆمەڵێ بەرپرس و پەرلەمانتارى هەرزە ڕۆژە بێتەوە داتاى هەڵەوپەڵە بۆ کوێرکردنى خەڵک بڵاوئەکەنەوەو، ناویان نەهێناون، ئەوە هەناسەیەکیش لێرەوە هەیە.\nنەوزادى موهەندیس: خوێندنەوەیەک بۆ یاساى دامەزراندنى کۆمپانیاى نەوتى نیشتیمانى عێراقى.


هونەری قسەکردن (ئارگومێنت)\nلە کۆمەڵگای کوردیدا قسەکردن چەند شێوازێکی هەیە کە زۆریان لاوازن. لە ڕاستیدا قسەکردن بە گشتی وەک کردارێکی نەرێنی دەبینرێت. ئەوەی لێرەدا دەیڵێم بە مەبەستی وروژاندن ئەوەیە کە ئێمە هونەری قسەکردنمان نیە. پێناسەی من بۆ قسەکردن بریتیە لە ئەو دەربڕینە باڵایەی کە لە کەسێکەوە دەردەچێت بەرامبەر کەسێکی تر، یان دیاردەیەک، یان بیروڕایەک، بەبێ دەربڕینی هیچ نەخۆشییەک. مەبەستم لە نەخۆشی ئەو بارە دەرونیە کە کەسی قسەکەر لە میانەی قسەکردندا دەریدەبڕێت. بۆ نمونە دەربڕینی کوردی بە زۆری پڕیەتی لە ئیرەیی، لە کینە، لە هەڵچون، لە باری دەرونی شڵەژاو، لە ئیگۆ، لە برینداری، لە بێتوانایی بۆ بینینی خود لە چاوی کەسێکی ترەوە. لە ئەنجامی ئەمەدا زۆرینەی دەربڕین لە دونیای کوردیدا دەربڕین نیە لە پرسێک، دیدێک، ئاگاییەک، ئارگومێنتێک، بیرێک، بەڵکو دەربرێنە لە هێرش، بە تایبەتی هێرش بۆ سەر کەس و کەسایەتی.\nکاتێک ئەمە خەسڵەتی سەرەکی گفتوگۆ، قسەکردن، دەربرین یان ئارگومێنتە، ئەوا ئامانج یان دەرئەنجام هەمیشە بریتیە لە دان پیانەنان، سڕینەوە، بریندارکردن، توندوتیژی، زبری، شڵەژان، نکوڵیکردن. هەموو ئەمانە دەربڕن لە کەسایەتیەک کە ناتوانێت دان بە ئەویتردا بنێت، سنگفراوان بێت، بە خۆیدا بچێتەوە، گەشە بکات، بەرەوپێشەوە بروات.\nلە سەروی هەموو ئەمانەوە زۆربەی قسەکردنی کوردی دەربڕین نیە لە ئەویتر و خەسڵەتەکانی ئەویتر، زۆرینەی خەڵك کە باسی ئەویتر دەکەن باسی خۆیان دەکەن. تەنها هۆکاری ئەوەی مرۆڤەکان کێشەیان هەیە لە گەڵ ئەوانیتردا ئەوەیە کە لە بنەڕەتتدا کێشەیان هەیە لە گەڵ خۆیاندا.\nبۆ ئەوەی قسەبکەین دەبێت سەرەتا تێگەیشتنی خۆمان بۆ ئەو دیدە، ئەو کەسە، ئەو باوەڕە دەربخەین کە قسەی لە سەر دەکەین. پاشان، دیدی ئەویتر بزانین، دووەم، دەبێت، لە سەر بنەمای هەردوو تێگەیشتنەکە ئەو کورتی و کەلێن و بۆشایی و کێشانە ببنین لە ئەویتردا. ئینجا دەرئەنجاممان دابڕێژین. بە تایبەت بە پێشاندانی ئەوەی کە چی وەهای لە ئەویتر کردوە کە توشی ئەو کێشانە بێت کە ئێمە دەستنیشانمان کردوە.\nکەواتە ئارگومێنت شەڕ نیە، سەرکەوتن نیە، بردنەوە نیە، نمایش نیە بەڵکو پرۆسەی یەکتر تەواوکردنە.\nبەڵام مێژوو و ئەدەبیات و نوسینی کوردی یەک دەقی لەمجۆرەی تیادانیە.\nکە تۆ توانای قسەکردنت نەبوو، توانای پێکەوەبوون، رێکخستن، کارکردن، گەشەکردنت نابێت. ناتوانی دەزگا دروستبکەیت، حیزب پێک بهێنێت، رێکخراو پێکەوبنییت، گروپی فیکری بونیاد بنێیت.\nئەمە بە ڕونی دیارە کاتێک ئێمە چ ڕەهەندێکی مۆدێرنە وەردەگرین: ئێمە حەزمان لە دەسەڵاتە، لە چەک، لە هێز، لە شمەک، لە پۆشاک، لە ئامێر. بەڵام تاقەتی دەزگا و یاسا و سیستەم و رێکخراو و فیکر و دیبەیت و دایەلۆگ و زانستمان نیە. ئەوەی جێگەی سەرنجە یەکێک لە زاڵترین چەمکی دوای ڕاپەڕین لە دونیای ئێمەدا چەمکی ڕەخنەیە، تەشەنەکردنی ئەم چەمکە لە بەر ئەوەنیە کە ئێمە عاشقی کانتین، بەڵکو لە بەر ئەوە زۆر بە ئاسانی دەخلیسکێت بۆ بوارە دێڕینەکانی خۆمان لە هێرش و برنیدارکردن و جنێو و سڕینەو و بریندارکردن. لە ئەنجامدا تەنها دەقێکی ڕەخنەیی لە دونیای کوردی بەرهەم نەهات لە چەند دەیەی ڕابوردودا، بەڵام زەریایەک لە تەقلیدیات هاتە ئاراوە.\nئایا ئێمە دەتوانین حوکمی خۆمان بکەین؟\nئایا سنوری تورکیا و عێراق دەگۆڕدرێت؟\nوێنە.. هونەرمەندێکی ناسراوی کورد ژیانی هاوسەرگیری پێکهێنا\nوێنە.. هونەرمەندێکی ناسراوی کورد کۆچی دواییکرد\nوێنە جێیفەر لۆپیز سەرباری تەمەنی شۆخ دەردەکەوێت\nوێنە.. ( بەیان عوسمان ) وەنەوشە جیاواز دەردەکەوێت\nشکۆفە بە بڵاوکردنەوەی ڤیدیۆ و وێنە نوێکانی بینەرەکانی سەرسام دەکات


چالاکیەکانی ٣٠ رۆژی رابردوو - ناوەندی فەرھەنگی ھونەریی ڤەژین\nچالاکیەکانی ٣٠ رۆژی رابردوو\nچالاکیی ڕێکخراوە مەدەنییەکانی مەریوان بۆ نەخۆشیی کرۆنا\nبەڕێوەچوونی فێرکاریی نیگارکێشێی بۆ منداڵان(خولی پاییز و زستان)\nبەڕێوەچوونی فێرکاریی فەلسەفە بۆ منداڵان(پاییز و زستان)\nچالاکیی ناوەندی ڤەژین بۆ ڕۆژی جیهانیی زمانی دایکی\nلە لایەن ئەندامانی کومیتەی زمان و ئەدەبیاتی ناوەندی ڤەژینەوە، بۆ بۆنەی ڕۆژی جیهانیی زمانی دایکییەوە تراکت و نووسراوەی تایبەت بەو ڕۆژە لە نێوان خەڵکی شاری مەریواندا بڵاو کرایەوە.\nبەڕێوەچوونی هەشتەمین ڕێوڕەسمی ڕۆژی جیهانیی منداڵان\nبە بۆنەی ڕۆژی جیهانیی منداڵانەوە، لە لایەن کومیتەی منداڵانی ناوەندی ڤەژینەوە(بۆ هەشتەمین ساڵ) ڕێوڕەسمێکی بەشکۆ لە ڕۆژی ١٨ی ڕەزبەر لە هۆڵی شانۆی پارەکی میللەتی مەریواندا بەڕێوە چوو. بەرنامەکە بە بەشد...\nبەڕێوەچوونی کۆڕی ڕێزگرتن له سەرکەوتووانی پۆلەکانی زمانی کوردی له هاوینی ۲۷۱۹\nڕۆژی چوارشەممە ٣ی ڕەزبەر، لە لایەن کومیتەی زمان و ئەدەبیاتی ناوەندی ڤەژینەوە کۆڕێک بە مەبەستی ڕێزگرتن و بەخشینی بڕوانامە بە خوێندکارانی سەرکەوتوی پۆلەکانی زمانی کوردی، لە بەهار و هاوینی ٢٧١٩ دا بەڕێو...\nبەڕێوەچوونی پێشانگای نیگارکێشیی منداڵان\nلە لایەن کومیتەی هونەریی ناوەندی ڤەژینەوە پێشانگایێکی یەک ڕۆژە، بۆ منداڵانی بەشداربووی خولی هاوینەی فێرکاریی نیگارکێشی، لە ناوەندی ڤەژین بەڕێوە چوو.\nبەڕێوەچوونی خولی فێرکاریی ڕوباتیک بۆ منداڵان\nبەڕێوەبەر: کاروان بادزۆهرە\nبەڕێوەچوونی خولی فێرکاریی فەلسەفە(هاوینی ٢٧١٩)\nبەڕیوەبەر؛ حامید کۆنەپۆشی(دوکتورای کۆمەڵناسی)\nبەڕێوەچوونی خولی فێرکاریی زمانی کوردی(کرمانجی-پۆلی یەک)\nبەڕێوەبەر: میلاد مەحموودنژاد\nبەڕێوەچوونی پۆلی فێرکاریی زمانی کوردیی بۆ منداڵان(سۆرانی-پۆلی یەک)\nبەڕێوەبەر: سەحەر مەهدەوی گورد\nبەڕێوەچوونی خولی فێرکاریی زمانی کوردی(سۆرانی-پۆلی یەک) لە هاوینی ٢٧١٩\nبەڕێوەبەر: فەرهاد ڕاوش\nبەڕێوەچوونی خولی فێرکاریی زمانی کوردی(هەورامی-پۆلی یەک) لە هاوینی ٢٧١٩\nبەڕێوەبەر: پێشەوا پەرتەو\nبەڕێوەچوونی خولی فێرکاریی دەروونشیکاریی فرۆید و لاکان(هاوینی ٢٧١٩)\nبەڕێوەبەر: عادڵ کەریمی(ماستەری دەروونناسی)\nبەڕێوەچوونی خولی فێرکاریی مێژووی ڕۆشنبیریی کورد(هاوینی ٢٧١٩)\nبەڕێوەبەر: ئیسماعیل مەحموودی(دوکتورای مێژوو)\nبەڕێوەچوونی خولی فێرکاریی زمانی کوردی(سۆرانی-پۆلی دوو)\nبەڕێوەبەر: لەیلا سەمەدی\nبەڕێوەچوونی پۆلی فێرکاریی زمانی کوردی لە گەڕەکی دارسێرانی مەریوان\nلە هاوینی ١٣٩٨ی هەتاویدا لە لایەن ناوەندی ڤەژین و بە هاوکاریی ئیدارەی بێهزیستیی مەریوان، خولێکی فێرکاریی زمانی کوردی(زاراوەی سۆرانی-پۆلی یەک) لە گەڕەکی دارسێرانی شاری مەریوان، بە بەڕێوەبەریی خاتوو نیا...\nبەڕێوەچوونی خولی فێرکاریی وێنەگری\nبەڕێوەچوونی سمیناری منداڵ و فەلسەفە\nبەڕێوەچوونی گەشتی وێنەگری بۆ گوندی باخان\nبەڕێوەچوونی کۆڕی پەرەدەلادان لە بەرهەمی نوێی هونەرمەند یەدێ شاکری\nبەڕیوەچوونی گەشتی وێنەگری بۆ گوندی چاوگ\nلە ڕێکەوتی ٢٨ی پووشپەڕی ١٣٩٨ی هەتاویدا، لە لایەن کومیتەی وێنەگریی ناوەندی ڤەژینەوە گەشتێکی وێنەگری بۆ گوندی چاوگ بەڕێوەچوو.\nبەڕێوەچوونی سمیناری ژیانی هەورامییەکان لە مەریواندا\nلە ڕێکەوتی ٢٣ی جۆزاردانی ١٣٩٨ی هەتاویدا سمینارێک لە سەر لێکدانەوەی پەیوەندیی مێژووی - کۆمەڵایەتیی خەڵکی ناوەچەکانی هەورامان لە شاری مەریوان، بە بەڕێوەبەریی بەڕێز *عوسمان هیدایەت لە بنکەی سەرەکیی ناوەن...\nبەڕێوەچووونی سمیناری گێڕانەوەی مێژووی ژێردەستان لە ڕۆمانی کوردیدا\nلە ڕۆژی چوارشەممە ٢٥ی گوڵان سمیناری سمیناری گێڕانەوەی مێژووی ژێردەستان لە ڕۆمانی کوردیدا بە بەڕێوەبەریی بەڕێز جەهانگیر مەحموودی لە بنکەی سەرەکیی ناوەندی ڤەژین بەڕێوە چوو.\nبەڕێوەچوونی کەمپەینی زاگرۆس چەوەڕێمانە لە لایەن ڕێکخراوە مەدەنییەکانی مەریوان\nبەڕێوەچوونی ڕێوڕەسمی نەورۆزانەی ڤەژین لە نێو منداڵانی شار و گوندەکانی مەریوان\nلە ڕۆژانی ٢٣ تا ٢٧ی ڕەشەممەی ساڵێ ٩٧ی هەتاوی، لە لایەن ناوەندی ڤەژینەوە، لە شاری مەریوان و چەند گوندی دەوروبەرەوە، ڕێوڕەسمی نەورۆزانەی ڤەژین بۆ منداڵان بەڕێوە چوو.بەرنامەکان لە ڕێوڕەسمەکاندا بریتی بو...\nبەڕێوەچوونی سمیناری مێژووی ڕەزاو\nلە ڕێکەوتی ٢٠ی ڕێبەندانی ١٣٩٧ی هەتاویدا، سمینارێک لە ژێر ناوی "مێژووی گوندی ڕەزاو" بە بەڕیوەبەریی بەڕێز *موختار ئیسلامی لە بنکەی سەرەکیی ناوەندی ڤەژیندا بەڕێوە چوو. لە دانیشتنەکەدا کاک موختار کورتکراو...\nچالاکیی کەمپەینی *نیشتمان بێتاقەتی کەیەتانە*\nکەمپەینی نیشتمان بێتاقەتی کەیەتانە بە مەبەستی یارمەتیدانی منداڵانی ناوچە بوومەلەرزە لێدراوەکانی کرماشان و دەوروبەر پێکهێنرا. لەم کەمپەینەدا ناوەندی ڤەژین و ناوەندە فەرهەنگی و ئەدەبییەکانی پاوە، جوانڕۆ...\nبەڕێوەچوونی کۆڕی شەوی یەلدا ٢٧١٨\nبەڕێوەچوونی ڕێوڕەسمی ڕۆژی جیهانیی منداڵان\nبەڕێوەچوونی ڤۆرکشاپی لقەکانی وێنەگەیی هاوچەرخ\nبەڕێوەچوونی خولی فێرکاریی سینەما(فیلمنامە-دەرهێنەری -دێکۆمێنتاری)\nبەڕێوەچوونی خولی فێرکاریی مێژووی پێکهاتنی ڕۆژهەڵاتی ناوین\nبەڕێوەچوونی خولی فێرکاریی فەلسەفە\nبەڕێوەچوونی خولی فێرکاریی زمانی کوردی لە گوندی گوێزە کوێرە(سۆرانی - منداڵان)\nبەڕێوەچوونی خولی فێرکاریی زمانی کوردی لە گەڕەکی کوورەی مووسەویی مەریوان(سۆرنی-منداڵان)\nبەڕێوەچوونی خولی فێرکاریی زمانی کوردی لە گوندی وڵانە(سۆرانی - منداڵان)\nبەڕێوەچوونی خولی فێرکاریی نیگارکێشیی منداڵان\nبەڕێوەچوونی خولی فێرکاریی زمانی کوردی(سۆرانی - منداڵان\nبەڕێوەچوونی خولی فێرکاریی شێعر و چیرۆک بۆ منداڵان\nبەڕێوەچوونی خولی فێرکاریی زمانی کوردی(کرمانجی - پۆلی یەک)\nبەڕێوەچوونی خولی فێرکاریی زمانی کوردی(سۆرانی - پۆلی دوو)\nبەڕێوەچوونی خولی فێرکاریی زمانی کوردی(سۆرانی - پۆلی یەک)\nپاش ئاگرتێبەردانی بینای ناوەندی ڤەژین، بە هەوڵی ئەندامان و لایەنگرانی ڤەژینەوە هەڵمەتی نۆژەنکردنەوەی ئەو ناوەندە دەستی پێکرد. هەرچەند چالاکییە سەرەکییەکانی ڤەژین هاوتەریب لە گەڵ چاکسازییەکاندا بەبێ و...\nلە لایەن کومیتەی وێنەگریی ناوەندی ڤەژینەوە و بە هاوکاریی ئەنجومەنی وێنەگرانی مەریوان، لە ڕۆژی پێنجشەممە ٢٤ی ڕەشەممەی ١٣٩٦ی هەتاویدا گەشتێکی وێنەگری بۆ گوندی ژیوار لە ناوچەی هەورامان بەڕیوەبرا.\nله ڕێکه‌وتی ١٣٩٦/٩/٣٠ی هه‌تاویدا، ناوه‌ندی فه‌رهه‌نگی- هونه‌ریی ڤه‌ژین کۆڕێکی بۆ به‌ڕز ڕاگرتنی شه‌وی یه‌لدا(بۆ شەشەمین ساڵ له‌م شەوەدا)، له هۆڵی نشاتی شاری مه‌ریوان به‌ڕێوه برد. کۆڕه‌که به به‌شه...\nبەیاننامەی ڕاگرتنی کاتیی کەمپەینی وەتەن چاوی لێمانە دیدەم " ڕێژاو"ەن، ڕوخسارم "زەردە"ن جە داخی "یاران"، "پیران"م کەردەن هاووڵاتیانی بەڕێز و جەماوەری بەشەرەفی مەریوان و هەورامان و دەورووبەر مر...\nچالاکیی کومیتەی منداڵانی ڤەژین لە زرێبار\nکومیتەی منداڵاانی ناوەندی ڤەژین بە مەبەستی ئاشنا کردنی خەڵک لە گەڵ کاروباری ئەم کومیتەیە، ڕۆژی هەینی ٣ی خەرمانان لە دەریاچەی زرێبار کارنەواڵێک لە کار و چالاکییەکانی خۆی بەڕێوە برد.لەم بەرنامەدا ئەم چا...\nگەشتی وێنەگریی ناوەندی ڤەژین بۆ ئاوایی "گێڵی کەران"\nبەڕێوەچوونی دانیشتنی داڕمانی سیاسیی ڕۆژهەڵاتی(ناوین) ئیسلامی عەرەبی\nبەڕێوەچوونی دانشتنی سێیەمی شێوازەکانی ئایدۆلۆژییە هاوچەرخەکان\nبەڕێوەچوونی کۆڕی پەردەلادان لە کتێبی "چارەکێ بۆ نسیان"\nلە لایەن کومیتەی شێعری ناوەندی ڤەژینەوە کۆڕێک بۆ پەردەلادان لە کتێبێ نوێی شاعری بەرەی نوێی شێعری کوردی، کەمال ئەمینی* بە ناوی "چارەکێ بۆ نسیان" لە ناوەندی ڤەژیندا بەڕیوە چوو. سەرەتا کاک کەمال وەکوو ...\nبەڕێوەچوونی دانیشتنی دووەمی شیوازەکانی ئایدۆلۆژییە هاوچەرخەکان\nبەڕێوەچوونی دانیشتنی گۆڕانکاریی ئایین و ئایینداری لە کوردستان لە ڕوانگەی کۆمەڵناسییەوە\nلە ڕۆژی ٢١ی گوڵانی ١٣٩٦ دانیشتنێکی زانستی لە سەر با بەتی بەڕێوەچوونی دانیشتنی گۆڕانکاریی ئایین و ئایینداری لە کوردستان لە ڕوانگەی کۆمەڵناسییەوە بە بەڕیوەبەریی بەڕێز خالید عەلیزادە* لە بنکەی ناوەندی ڤە...\nبەڕێوەچوونی دانیشتنی شیوازەکانی ئایدۆلۆژییە هاوچەرخەکان\nلە ڕێکەوتی ١٧ی گۆڵانی ١٣٩٦ی هەتاویدا دانیشتنێکی زانستی لە سەر شێوازەکانی ئایدۆلۆژییە هاوچەرخەکان بە بەڕێوەبەرێتیی بەڕێز جەلال شەفێعی لە بنکەی ناوەندی ڤەژین بەڕێوە چوو.\nبەڕێوەچوونی گەشتی وێنەگری بۆ ئاوایی ڕەشەدێ\nلە لایەن کومیتەی وێنەگریی ناوەندی ڤەژینەوە لە ڕێکەوتی ٥ی بانەمەڕی ١٣٩٦، گەشتێکی وێنەگری بۆ ئاوایی ڕەشەدێ(دەوروبەری ناوچەی مەریوان) بەڕێوە چوو. بەرنامەکە بە بەشداریی کۆمەڵێک لە خوازیارانی هونەری وێن...\nبەڕێوەچوونی خولی فێرکاریی زمانی کوردی(پۆلی یەکەم - سۆرانی)\nکۆتاییی دەورەی زستانەی خولی فێرکاریی زمانی کوردی (پۆلی یەکەم - سۆرانی)\nبەڕێوەچوونی بەرنامەی نەورۆزی و بەخشینی دیاریی نەورۆزی لە نێو منداڵانی گوندەکانی مەریواندا\nناوندی فەرهەنگی - هونەریی ڤەژین بە مەبەستی ئاوڕ دانەوە لە لادێ نشینان و هەروەها گرینگی دان بە فێرکاری و چالاکیی فەرهەنگی لە گوندەکاندا، لە هەڵمەتێكی گشتگیردا لە ١١ گوندی دەوروبەری شاری مەریوان، بە بۆ...\nبەڕێوە چوونی سمیناری کاریگەریی فەرهەنگ و زمان لە سەر فێرکاری و پەروەردە\nلە لایەن کومیتەی منداڵانی ناوەندی ڤەژینەوە، سمیناری "کاریگەریی فەرهەنگ و زمان لە سەر فێرکاری و پەروەردە" لە ڕێکەوتی 3ی ڕەشەممە کاتژمێڕ:8ی شەو، لە هوڵی (موجتەمەع فەرهەنگیی) ئیدارەی فەرهەنگ و ئێرشادی مە...\nبەڕیوەچوونی دانیشتنێک لە سەر هێرمنۆتیک\nلە لایەن کومیتەی توێژینەوەی ناوەندی ڤەژینەوە، دانیشتنێک لەسەر "هێرمنۆتیک" لە ڕۆژی دووشەممە، 18ی ڕێبەندانی 1395، کاتژمێر: 4ی دوانیوەڕۆ لە ناوەندی ڤەژین بەڕێوە چوو. دانیشتنەکە لە دوو بەشدا و بە بەڕێوەبە...\nبەڕێوەچوونی گەشتی وێنەگری بۆ ئاوایی بێلوو\nلە لایەن کومیتەی وێنەگریی ناوەندی ڤەژینەوە لە ڕێکەوتی پێجشەممه ۳۰ی سەرماوەزی ۱۳۹٥، گەشتێکی وێنەگری بۆ ئاوایی بێلوو و دەوروبەر بەڕێوە چوو. بەشداربووانی ئەو گەشتە لە سرووشتی دەشتی بێلوو، دیمەنی نێو ئاوا...\nبەڕێوەچوونی خولی فێرکاریی زمانی کوردی لە وەرزی پاییزدا(پۆلی دوو)\nبەڕێوەچوونی کۆڕی شەوی یەلدا(1395)\nله ڕێکه‌وتی 1395/9/30ی هه‌تاویدا، ناوه‌ندی فه‌رهه‌نگی- هونه‌ریی ڤه‌ژین کۆڕێکی بۆ به‌ڕز ڕاگرتنی شه‌وی یه‌لدا، بۆ پێنجەمین ساڵ له‌م شەوەدا، له هۆڵی سینه‌ما کوردستانی شاری مه‌ریوان به‌ڕێوه برد. کۆڕه...\nبەڕێوەچوونی خولی فێرکاریی زمانی کوردی(پۆلی دووەم - سۆرانی)\nبەڕێوەچوونی خولی فێرکاریی زمانی کوردی(پۆلی سێیەم - سۆرانی)\nبەڕێوەچوونی خولی فێرکاریی زمانی کوردی(پۆلی یەکەم - ئاوایی وڵانە)\nبەڕێوەچوونی خولی فێرکاریی فەلسەفە بۆ منداڵان\nبەڕێوەچوونی خولی فێرکاریی ڕەخنەی مێتۆدی مێژوونووسی\nبەڕێوەچوونی کۆڕی خوێندنەوە و رەخنەی چیرۆکەکانی سامان حسەینی\nلە ڕێکەوتی 7ی بەفرانبەری 1394دا لە ناوەندی ڤەژین کۆڕێک بۆ خوێندنەوە و ڕەخنەی چیرۆکەکانی بەڕیز سامان حسەینی* بەڕێوەچوو. سەرەتا کاک سامان چوار بەرهەمی کورتە چیرۆکی خۆی بە ناوەکانی: "نێرگز چووەتە نێو دا...\nبەڕێوەچوونی کۆڕی شەوی یەلدا 1394\nله ڕێکه‌وتی 1394/9/30ی هه‌تاویدا، ناوه‌ندی فه‌رهه‌نگی- هونه‌ریی ڤه‌ژین کۆڕێکی بۆ به‌ڕز ڕاگرتنی شه‌وی یه‌لدا، بۆ چوارەمین ساڵ له‌م شەوەدا، له هۆڵی سینه‌ما کوردستانی شاری مه‌ریوان به‌ڕێوه برد. کۆڕه...\nخولی فێرکاریی فەلسەفەی ڕۆژئاوا لە ١٤ دانیشتندا بە بەڕێوەبەرێتیی بەڕێز: عەبدوڵلا ئەمینی* لە ناوەندی ڤەژین بەڕێوە چوو. لەم خولەدا دا بە جەختکردن لە سەر فەلسفەی نوێی ڕۆژئاوا، لە دێکارتەوە تا نیچە خ...\nبەڕێوەچوونی خولی دەی فێرکاریی زمانی کوردی (زاراوەی سۆرانی - پۆلی یەکەم) - دوای نیوەڕۆ\nلە لایەن کومیتەی زمان و ئەدەبیاتی ناوەندی ڤەژینەوە، خولی دەی فێرکاریی زمانی کوردی(پۆلی یەکەم) لە هاوینی 1394دا و لە 20 دانیشتندا بە ڕێوە چوو.ئەو خاڵانەی کە لەم پۆلەدا باسیان لەسەر کرا بریتی بوو: ...\nبەڕێوەچوونی خولی دەی فێرکاریی زمانی کوردی ( زاراوەی سۆرانی - پۆلی یەکەم ) - بەرلە نیوەڕۆ\nبەڕێوەچوونی خولی نۆی فێرکاریی زمانی کوردی(زاراوەی سۆرانی - پۆلی دووەم)\nلە لایەن کومیتەی زمان و ئەدەبیاتی ناوەندی ڤەژینەوە، خولی نۆیەمی فێرکاریی زمانی کوردی(پۆلی دووەم) لە هاوینی 1394دا و لە 20 دانیشتندا بە ڕێوە چوو. گرینگترین بەشەکانی فێرکاریی ئەم پۆلە بریتی ب...\nبەڕێوەچوونی خولی چوارەمی فێرکاریی زمانی کوردی (زاراوەی سۆرانی - پۆلی سێ)\nلە لایەن کومیتەی زمان و ئەدەبیاتی ناوەندی ڤەژینەوە، خولی جواری فێرکاریی زمانی کوردی(زاراوەی سۆرانی- پۆلی سێیەم) لە هاوینی 1394دا و لە 20 دانیشتندا بە ڕێوە چوو. مامۆستای پۆل: حامید کۆنەپۆشی.\nناوەندی ڤەژین بە هاوکاریی ئەنجومەنی سەوزی چیا، بنکەی فێرکاریی زمان ئینگلیزیی ئەفرا - مەهدیس و دەفتەری دێهیاریی ئاواییەکانی: ئینگیجە، دەرەوەران، گومارەلەنگ، سێفی ژووروو و سەردۆش، ڕێورەسمێکی هاوبەشیا...\nبەڕێوەچونی پانێلی "ڕەخنەگریی ناوشیاری ڕۆمان لە سەرمایەداری"\nلە لایەن کومیتەی توێژینەوەی ناوەندی ڤەژینەوە، پانێلی ڕەخنەگریی ناوشیاری ڕۆمان لە سەرمایەداری لە ڕۆژی چوارشەممە، 15ی ڕەزبەری 1394، کاتژمێر: 4ی دوانیوەڕۆ لە ناوەندی ڤەژین بەڕێوە چوو. پانێل لە دو...\nلە لایەن کومیتەی وێنەگری و سینەمای ناوەندی ڤەژین و بە هاوکاریی سینەما چواربۆعدیی مەریوان، فیلمی نۆستالۆژیا بە دەرهێنەریی ئاندرەی تارکۆفسکی لە ڕۆژی سێشەممە 31ی خەرمانانی 1394 لە هۆڵی سینەما جو...\nبەڕێوەچوونی پانێلی ئاستەنگەکانی پێش گەشەکردنی زمانی کوردی\nلە لایەن کومیتەی توێژینەوەی ناوەندی ڤەژینەوە، پانێلی ئاستەنگەکانی پێش گەشەکردنی زمانی کوردی، لە ڕێکەوتی 28ی خەرمانانی 1394، لە ناوەندی ڤەژین بەڕێوە چوو. پانێل لە دوو بەشدا و بە بەڕێوەبەرێتی بەڕێز:...\nبەڕێوەچونی کومیتەی کەلەپووری ناوەندی فەرهەنگی هونەریی ڤەژین\nڕاپۆرتی پێشانگای کۆمیتەی کەلەپوور: کومیتەی کەلەپووری ناوەندی فەرهەنگی هونەریی ڤەژین لە ڕۆژانی ۲۲ تا ۲٦ی خەرمانانی ۱۳۹۴ دا پێشانگایەی وێنەی لە ژێر ناوی (سووچێک لە مێژووی مەریوان- شانۆ)، بەڕێوەبرد.لەم ...\nلێکدانەوەی کتێبی ژنانی کورد\nلە لایەن کومیتەی توێژینەوەی ناوەندی ڤەژینەوە، دانیشتنی لێکدانەوەی کتێبی ژنانی کورد، لە ڕێکەوتی 24ی خەرمانانی 1394، لە ناوەندی ڤەژین بەڕێوە چوو. دانیشتنەکە لە دوو بەشدا و بە بەڕێوەبەرێتی بەڕێز: هەل...\nبەڕێوەچوونی بەشی دووەمی زنجیرە پانێلی "ڕەوتی مێژوونووسیی کوردی"(پارادایم ناسیی مێژوونووسیی کوردی)\nبەڕێوەچوونی بەشی یەکەمی زنجیرە پانێلی "ڕەوتی مێژوونووسیی کوردی"(بنەماکانی مێژوونووسی)\nبەڕێوە چوونی پانێلی پەیوەندیی نێوان جوانی و حەقیقەت لە ڕوانگەی کانت و هێگێلەوە.\nلە لایەن کومیتەی توێژینەوەی ناوەندی ڤەژینەوە، یەکەمین پانێل، لە زنجیرە پانێلی: پەیوەندیی نێوان جوانی و حەقیقەت لە ڕوانگەی کانت و هێگێلەوە، لە ڕێکەوتی 27ی خاکەلیوەی 1394، لە ناوەندی ڤەژین بەڕێوە چوو. پ...\nله ڕێکه‌وتی 1393/10/4ی هه‌تاویدا ، کۆڕێک بۆ پێناسه و به‌ڕز ڕاگرتنی شه‌وی یه‌لدا، له لایه‌ن ناوه‌ندی فه‌رهه‌نگی- هونه‌ریی ڤه‌ژینه‌وه بۆ سێیه‌مین ساڵ له‌م رۆژه‌دا، له هۆڵی سینه‌ما کوردستانی شاری ...\nبه‌ڕێوه‌چوونی کۆڕه شێعری "ڕۆژئاوای پاییزێک"\nکومیتەی شیعری ناوەندی فەرهەنگی _هونەریی ڤەژین لە درێژەی چالاکییەکانیدا و بە هەستکردن بەوەی کە دنیای شیعری کوردی پێویستی بە هەرچی ئاوڕدانەوەیکی زیاتر و نوێبوونەیەک لە ڕوانین بە شیعردا و دەرفەتێک بۆ خۆن...\nبه‌ڕێوه‌چوونی پانێلی لێکدانه‌وه‌ی هۆکاره‌کانی متمانه‌ی کۆمه‌ڵایه‌تی\nڕێزگرتن له سه‌رکه‌وتووانی کۆه‌رسه‌کانی زمانی کوردی(خولی هاوینه)\nبۆ ڕێزگرتن له سه‌رکه‌وتووانی کۆه‌رسه‌کانی زمانی کوردی(خولی هاوینه)، ناوه‌ندی فه‌رهه‌نگی - هونه‌ریی ڤه‌ژین له گه‌ل ناوه‌ندی فه‌رهه‌نگی زانستیی ڕۆنان و ئه‌نجومه‌نی ئه‌ده‌بیی مه‌ریواندا، ڕێوڕه‌سمێکی ه...\nپاڵپشتی و مرۆڤدۆستی و هه‌ستی نه‌ته‌وه‌یی؛ وڵامی توندوتیژی و کۆمه‌ڵکوژیبه دوای هێرشی داعش بۆ سه‌ر رۆژئاوا و باشووری کوردستان و ئه‌و کۆمه‌ڵکوژی و ماڵ وێرانییه‌ی که به سه‌ر دانیشتوانی ئه‌و ده‌ڤه‌رانه...\nبه‌ڕێوه چوونی سمیناری "شانامه‌ی کوردی و حه‌ماسه کوردییه‌کان"\nبه‌ڕێوه چوونی خولی فێرکاریی "ده‌رهێنه‌ریی له شانۆدا"\nله لایه‌ن کومیته‌ی شانۆی ناوه‌ندی ڤه‌ژینه‌وه و به مه‌به‌ستی ڕاهێنان و گه‌شه‌کردنی ئاستی شانۆ له شاری مه‌ریوان، ده‌وری یه‌که‌می خولی فێرکاریی شانۆ به‌ڕێوه چوو که بۆ ئه‌م مه‌به‌سته مامۆستا "قوتب...\nله لایه‌ن کومیته‌ی مووسیقای ناوه‌ندی ڤه‌ژینه‌وه و به مه‌به‌ستی ئاشنایی زێده‌تر له گه‌ل مووسیقیی کوردانی خوراسان، گرووپی مووسیقای مه‌قامیی "هه‌رای" بۆ ڕۆژانی 6 و 7 و8ی پووشپه‌ڕ له لایه‌ن ناوه‌ندی ...\nچاپی پووستێری دوو شاعێری کورد له لایه‌ن ڤه‌ژینه‌وه\nبه‌ڕێوه چوونی پانێلی "زمانی کوردی له سه‌رده‌می زانیاریدا"\nبە بەشداریی هۆگرانی فەرهەنگ و زمانی کوردی، دوانیوەڕۆی ڕۆژی یەکشەممە ٢٥ی ڕەشەمەی ١٣٩٢ هەتاوی، لە ژووری دانیشتنە گشتییەکانی ناوەندی فەرهەنگی-هونەریی ڤەژیندا، پانێلێک لەسەر "زمانی کوردی لە سەردمەی زانیار...\nپانێلی لیکدانه‌وه‌ی "شێعری کلاسیکی هه‌ورامی" له ڕێکه‌وتی: 1392/11/9 له ناوه‌ندی ڤه‌ژین به‌ڕێوه چوو. له ده‌ستپێکی پانێله‌که‌دا به‌ڕێز کامیل سه‌فه‌ریان وه‌کوو پێشه‌کی، چه‌ند باباتێکی سه‌باره‌ت به ز...\nله لایه‌ن کومیته‌ی ئه‌ده‌بیی ناوه‌ندی ڤه‌ژینه‌وه پانێلێک له سه‌ر خوێندنه‌وه و لێکدانه‌وه‌ی کتێبی شیعری گۆڕستانی چراکانی مامۆستا شێرکۆ بێکه‌س له ناوه‌ندی ڤه‌ژیندا به‌ڕێوه چوو، که له دوو به‌شی ...\nله ڕێکه‌وتی 1392/9/30ی هه‌تاویدا که له نێو کورداندا به "شه‌وی چله" یان "شه‌وی یه‌لدا" ناسراوه، کۆڕێک بۆ پێناسه و به‌ڕز ڕاگرتنی ئه‌م بۆنه ساڵانەیە، له لایه‌ن ناوه‌ندی فه‌رهه‌نگی- هونه‌ریی ڤ...\nله لایه‌ن کومیته‌ی وێنه‌گریی ناوه‌ندی ڤه‌ژین بۆ ڕۆژی هه‌ینی 1392/8/24 گه‌شتێکی وێنه‌گریی به به‌شداریی 40که‌س له هاوشارییانی مه‌ریوانی بۆ ئاوایی "گۆشخانی" له ناوچه‌ی سه‌وڵاوا به‌ڕێوه چوو. ئه‌م گه...\nزۆربەی کات، کە باسی فەرهەنگ و کولتوور دەکەین، لەبیرمان دەچێت کە بیر لە کەسانی خاوەن پێداویستیی تایبەت وەک بەردەنگی بەرهەمە فەرهەنگییەکان بکەینەوە. لەم پەیوەندییەدا هەندێ پێویستی هەیە کە هەر ئاوڕی لێ ن...\nبه‌ڕێوه‌چوونی خولی فێرکاریی زمانی کوردی (پۆلی یه‌ک)\nبه‌ڕێوه‌چوونی خولی فێرکاریی زمانی کوردی پۆلی (پۆلی دوو)\nبه‌ڕێوه‌چوونی خولی فێرکاریی توێژینه‌وه\nبه‌ڕیوه چوونی خولی فێرکاریی فه‌لسه‌فه\nبه‌ڕیوه چوونی خولی فێرکاریی وینه‌گری\nڕێکه‌وتی 8ی پووشپه‌ڕ، کاتژمێر 5ی دوانیوه‌ڕۆ پانێلێک له ژێر ناوی "لێکدانه‌وه‌ی به‌ره‌ی ئه‌مڕۆی شیعری نوێی کوردی" له لایه‌ن ناوه‌ندی فه‌رهه‌نگی – هونه‌ریی ڤه‌ژینی مه‌ریوانه‌وه، بۆ به‌ڕێز "ساڵح سووزه...\nبه‌ڕێوه‌چوونی خولی فێرکاریی زمانی کوردی(پۆلی دوو)\nله لایه‌ن ناوه‌ندی ڤه‌ژین، خولی فێرکاریی زمانی کوردی(پۆلی دوو) له ڕێکه‌وتی 1391/9/22 تا 1392/3/29 هه‌تاوی به‌ڕێوه چوو. له‌م خوله‌دا به‌ڕێز "تۆفێق په‌رته‌وی" به‌رپرسایه‌تیی وانه‌وتنه‌وه‌ی 18 خوێندک...\nبۆ گه‌شه‌پێدانی چیرۆکنووسی ناوچه‌که، له سه‌ر بانگهێشتی ناوه‌ندی فه‌رهه‌نگی – هونه‌ریی ڤه‌ژین، کاک عه‌تا نه‌هایی چیرۆکنووس، و وه‌رگێڕی ناوداری کورد خولێکی چیرۆکنووسی له ناوه‌ندی ڤه‌ژیندا به‌ڕێوه بر...\nبه‌ڕێوه‌چوونی خولی فێرکاریی زمانی کوردی( زاراوه‌ی سۆرانی)\nله لایه‌ن ناوه‌ندی ڤه‌ژین. له زستانی ساڵی ( 1391)ی هه‌تاوی، خولی فێرکاریی زمانی کوردی(زاراوه‌ی سۆرانی) به‌ڕێوه چوو. له‌م خوله‌دا به‌ڕێز ئارام فه‌تحی به‌رپرسایه‌تیی وانه‌وتنه‌وه‌ی 10 خوێندکاری کوڕ و...\nله لایه‌ن ناوه‌ندی ڤه‌ژین. له پاییزی ساڵی ( 1391)ی هه‌تاوی، خولی فێرکاریی زمانی کوردی(زاراوه‌ی سۆرانی) به‌ڕێوه چوو. له‌م خوله‌دا به‌ڕێز تۆفێق په‌رته‌وی به‌رپرسایه‌تیی وانه‌وتنه‌وه‌ی 17 خوێندکاری کو...\nبه بۆنه‌ی شه‌وی یه‌لدا یان شه‌وی چله‌ی کوردانه‌وه، ناوه‌ندی فه‌رهه‌نگی- هونه‌ریی ڤه‌ژین به هاوکاریی ئیداره‌ی فه‌رهه‌نگ و ئێرشادی شاری مه‌ریوان، ئیواره‌ی پێنجشه‌ممه 30سه‌رماوه‌ز، کۆڕێکی ئه‌ده‌ب و م...\nبەڕێوە چوونی دانیشتنێک سەبارەت بە فەلسەفەی ئەخلاق\nلەم دانیشتنەدا بەڕێز ئارمان سەلیمی بۆچوونە جیاوازەکانی سەبارەت بە ئەخلاق پێناسە کرد و پاشان ڕەخنە و تێبینییش سەبارەت بە ھەرکام لەم بۆچوونانە بۆ دانیشتوان بەشداربووان شرۆڤە کرد.\nشرۆڤە و لێکدانەوەی شانۆنامەی: "مرۆڤ مرۆڤە"\nبەڕێوە چوونی پانێلی ڕەنگدانەوەی پەرەپێدان لە ڕۆژنامەوانیی کوردیدا\nلەم دانیشتنەدا بەڕێز "ئیبراهیم محه ممه د حسه ینی" توێژینەوەیێکی خۆی سەبارەت بەم بابەتە بۆ دانیشتووان خستە بەر باس و لێکۆڵینەوە\nبەڕێوە چوونی پانێلی "لەمپەرەر فەرھەنگییەکانی ھانەی پێشکەوتن"\nلەم دانیشتنەدا بەڕێز ماردین ڕەحیم نژاد توێژینەوەیێکی خۆی سەبارەت بەم بابەتە بۆ دانیشتووان خستە بەر باس و لێکۆڵینەوە\nناساندنی سه‌ره‌تايي ئه‌ده‌بياتی روسيه\nلەم پانێلەدا بەڕێز "مۆدرێک کەریمی" سەبارەت بە ناساندنی سەرەتایی ئەدەبییاتی ڕووسیە بۆ دانیشتووان دوا.}\nخوێندنەوە و ڕاڤەی ڕۆمانی ١٩٨٤\nلە لایەن کومیتەی ئەدەبیی ناوەندی فەرھەنگی-ھونەریی ڤەژین،شیکاریی و خوێندنەوەی ڕۆمانی ١٩٨٤ بە بەشداریی ھێندێک لە ئەدەب‌دۆستان لە بنکەی ناوەندی ڤەژین بەڕێوە چوو.لەم دانیشتنەدا بەڕێز «وەفا ڕەحیمی»، ئەندێ...\nلێکۆڵینەوە لەسەر جیاوازیی ژن و پیاو لە سەر بەکارھێنان\nپێناسەو لێکۆڵینەوە لە سەر مۆسیقای فۆلکلۆر\n}لە لایان کی ڤەژین دانیشتنێک سەبارەت بەپێناسەو لێکۆڵینەوە لە سەر مۆسیقای فۆلکلۆری کوردی لە بنکەی ئەم ناوەندە بەڕێوە چوو و لە سەر ئەم بابەتەنەی خوارەوە باس کرا:١-پێناسەی مۆسیقای ناوچە و جیاوازی لە گ...\nلێکۆڵینەوە لە سەر مۆسیقا music workshop\nلە لایه‌ن کومیتەی مۆسیقای ناوەندی ڤەژین دانیشتنێک سەبارەت بەپێناسە و لێکۆڵینەوە لە سەر مۆسیقا بەڕێوەچوو.لەم دانیشتنەدا بەڕێز ھیوا شا محەمەدی سەبارەت بەبم بابەتانەی خوارەوە بۆ دانیشتوان دوا:١-پێناسەی ...\nشیکاریی و لێکدانەوەی فیلمی«جدایی نادر از سیمین»\nڕۆژی چوارشەممە ٢٨/١٠/١٣٩٠ فیلمی فارسیی «جدایی نادر از سیمین» لە لایەن بەڕێز کاک دارا ئازادمەنێش لەناوەندی فەرھەنگی-ھونەریی ڤەژین لێکدانەوە و شیکاریی کرا.\nلێکدانەوە و خوێندنەوەی ڕۆمانی قەڵای حەیوانات\nلە لایەن کومیتەی ئەدەبیی ناوەندی فەرھەنگی-ھونەریی ڤەژین،شیکاریی و خوێندنەوەی ڕۆمانی قەڵای حەیوانات(قەڵای ئاژەڵان) بە بەشداریی ھێندێک لە ئەدەب‌دۆستان، لە بنکەی ناوەندی ڤەژین بەڕێوە چوو.لەم دانیشتنەدا ب...\nگەشتی وێنەگری لە ئاوایی گۆشخانی\nبەڕێوەچوونی گەشتی یەک ڕۆژەی وێنەگریی لە ئاوایی گۆشخانی و دەوروبەر لە له‌یه‌ن کومیتەی وێنەگریی ناوەندی فەرھەنگی-ھونەریی ڤەژین.\nبەڕێوە چوونی ڕێوڕەسمی ڕۆژی جیھانیی نابینایان و کەم بینایان\nناوەندی ڤەژین بە ھاوکاریی ئەنجۆمەنی نابینایان و کەم بینایانی مەریوان به بۆنەی ڕۆژی جیھانیی نابینایان و کەم بینایان (گۆچانی سپی) و لە درێژەی ڕێوڕەسمێکی تایبەتدا لە ناوشاری مەریوان بە مەبەستی پێناسە و گ...\nله لایه‌ن کومیته‌ی منداڵانی ناوه‌ندی ڤه‌ژین و به هاوکاریی ئیداره‌ی بێهزیستی شاری مه‌ریوان فستیڤاڵێکی یه‌ک ڕۆژه به بۆنه‌ی ڕۆژی جیهانیی منداڵان له مه‌یدانی شانۆی باخ پارکی شاری مه‌ریوان له ڕێکه‌وت...\nبه‌ڕێوه چوونی خولی فێرکاریی فیلم سازیی و سینه‌ما\nله لایه‌ن ناوه‌ندی ڤه‌ژین. له هاوینی ساڵی 1390 خولی فێرکاریی فیلم سازیی و سینه‌مابه‌ڕێوه چوو. له‌م خوله‌دا به‌ڕێز سۆران قانعی فه‌رد به‌رپرسایه‌تیی وانه‌وتنه‌وه‌ی 12کوڕ و كچی له ئه‌ستۆ بوو. گرینگتر...\nبه‌ڕێوه چوونی خولی فێرکاریی وێنه‌گریی\nله لایه‌ن ناوه‌ندی ڤه‌ژین. له هاوینی ساڵی 1390 خولی فێرکاریی وێنه‌گرییبه‌ڕێوه چوو. له‌م خوله‌دا به‌ڕێز هێژا ڕه‌حیمی نیا به‌رپرسایه‌تیی وانه‌وتنه‌وه‌ی 19کوڕ و كچی له ئه‌ستۆ بوو. گرینگترین بابه‌ته‌ک...\nبه‌ڕێوه چوونی خولی فێرکاریی شیکاریی فه‌لسه‌فی\nلایه‌ن ناوه‌ندی ڤه‌ژین. له هاوینی ساڵی 1390 خولی فێرکاریی شیکاریی فه‌لسه‌فی به‌ڕێوه چوو. له‌م خوله‌دا به‌ڕێز حامێد کۆنه‌پۆشی به‌رپرسایه‌تیی وانه‌وتنه‌وه‌ی 19خوێندکاری کوڕ و كچی له ئه‌ستۆ بوو. گرینگ...\nلایه‌ن ناوه‌ندی ڤه‌ژین. له هاوینی ساڵی1390 خولی فێرکاریی مێژووی ھونەر و ڕێبازە ھونەرییەکانی جیھان به‌ڕێوه چوو. له‌م خوله‌دا به‌ڕێز فەرزاد حەسەن زادە به‌رپرسایه‌تیی وانه‌وتنه‌وه‌ی 11خوێندکاری کوڕ و ك...\nله لایه‌ن کومیته‌ی وێنه‌گریی ناوەندی ڤەژین پێشانگایه‌ک له به‌رهه‌مه‌کانی ئه‌م کومیته‌یه بۆ ماوه‌ی یه‌ک هه‌فته له نیگارخانه‌ی شاری مه‌ریوان له ڕێکه‌وتی: 1390/2/3 تا 1390/2/8 به‌ڕێوه چوو.شایانی ب...


ئه‌ستێره هه‌ڵکشاوه‌که‌ی قەزای چۆمان په‌یوه‌ندی به ئاراراته‌وه کرد – تۆڕی میدیایی خەڵک\n2018/09/01 - 2:12 PM\nدوای یارییکردنی لە یانەی چۆمان بۆماوەی پێنج ساڵ، سیاکۆ مستەفا بەگرێبەستێک بۆ ماوەی یەک وه‌رز ڕووی لە یانەی ئاڕاڕات کرد.\nسیاکۆی تەمەن 22 ساڵ هەر لە سەرەتاوە حەزو ئارەزووی خولیای وەرزشی تۆپی پێ بووە، له‌ئێستادا و دوای په‌یوه‌ندیکردنی به‌یانه‌ی ئاراراته‌وه توانی له‌پێکانی ئامانجه‌کانی نزیک ببێته‌وه و قۆناغێکی نوێ لە ژیانی وەرزشی ئەم یاریزانە دەست پێدەکات، به‌وپێیه‌ی یانه‌ی ئارارات له خولی نایابی کوردستان به‌شداره و یاریزانه‌که ده‌توانێت به‌درێسی یانه نوێیه‌که‌وه تواناکانی نیشانی وه‌رزش دۆستانی کوردستان بدات.\nسیاکۆ له‌لێدوانێکی تایبه‌تدا و له‌م باره‌یه‌وه به (خه‌ڵک سپۆرت)ی ڕاگه‌یاند :”ئێستا کە لە ڕیزی یانەی ئاڕاڕات یاریی ده‌که‌م، هەست بە دڵخۆشی دەکەم، دەمەوێت هەموو تواناکانی خۆم بخەمە گەر تا بتوانم ئەوەی دەمەوێت پێی بگەم”.\nسیاکۆ یه‌کێکه‌له ئه‌ستێره هه‌ڵکشاوه‌کانی قه‌زای چۆمان و وه‌رزی ڕابردو توانی ئاستێکی به‌رز پێشکه‌ش بکات، تواناکانی جێی تێڕامانی یانه گه‌وره‌کان بوو به‌تایبه‌ت یانه‌ی ئارارات که له‌کۆتاییدا توانیان بیگوێزنه‌وه بۆ ڕیزه‌کانیان.


وەزیری پەروەردە: قەرەبوی خوێندنی فەوتاو دەکەینەوە – لڤین پرێس\nوەزیری پەروەردە: قەرەبوی خوێندنی فەوتاو دەکەینەوە\nوەزیری پەروەردەی حکومەتی هەرێمی کوردستان رایگەیاند کێشەی خوێندن تەنها لە هەرێمی کوردستان نییە بەڵکو جیهانییە.\nئالان حەمە سەعید، دوای ئەوەی سەردانی بەڕێوەبەرایەتی پەروەرەی رۆژهەڵاتی سلێمانی کرد رایگەیاند: کێشەی خوێندنی ئەلیکترۆنی ئێستا بووەتە کێشەیەکی جیهانی، تەنها لە کوردستان نیە کە کێشەی نەکردنەوەی قوتابخانە هەیە.\nئەو وتیشی: بەپێی نوێترین راپۆرتی یونسێف و یونسکۆ زیاتر لە 100 ملیۆن منداڵ لە جیهاندا توانای نوسین و خوێندنەوەیان گەیشتوەتە لاوازترین ئاست، زیاتر لە 174 ملیۆن و 240 هەزار و 920 قوتابی ئێستا لەناو 27 دەوڵەتدا دەرگای قوتابخانەکانیان بەرودا داخراوە بەشێوەیەکی تەواوەتی.\nوەزیری پەروەردە باسی لەوەشکرد”بە چڕی لەگەڵ یونسێف کار لەسەر ئەوە دەکەین ستراتیژیەتێک دابڕێژرێت بۆ قەرەبوکردنەوە و بونیاتنانەوە، دەرگای ناوەندەکانی خوێندن هەرکاتێک داخرابێت لەسەر راپۆرتی وەزارەتی تەندروستی داخراوەو هیچ کاتێک لە خۆمان دەرگاکانمان دانەخستوە یان نەکردومانەتەوە”.\nئەو وتیشی “بڕیاردان بۆ کردنەوەى قوتابخانەکان ئاسان نیە، چونکە ئەولەویەت لاى ئێمە پاراستنى قوتابیان و خوێندکاران و مامۆستایانە و نامانەوێت وەک هیندستانمان لێبێت، بەڵام هیوادارین بتوانین بۆ دواى جەژن دەرگاى قوتابخانەکان بکەینەوە، هەموو کەس دەزانێت خوێندنى ناو پۆل باشترە لە خوێندنى ئۆنلاین”.\nدەوامی فەرمانگەیەکی کارەبای سلێمانی راگیرا\nناوی ئەندامانی ئەنجومەنی شارەوانی سلێمانی بە فەرمی بڵاوکرایەوە


ئومید شامحەمەدی دەستبەسەر و ڕەوانەی بەندیخانە کرا\n14:43 - 10 June 2019\nهەنگاو: ئومید شامحەمەدی مامۆستای خەڵکی دیواندەرە کە لەکاتی مانگرتنی گشتی مامۆستایان لە پاییزی ساڵی ڕابردو دەستبەسەر و لەلایەن دەزگای قەزایی حکومەتی ئێران، حوکمی بەندکرانی بەسەردا سەپابوو، بە مەبەستی جێبەجێ کردنی حوکمەکەی، دەستبەسەر کرا.\nبەپێی هەواڵی گەیشتوو بە ڕیکخراوی مافی مرۆڤی هەنگاو، ڕۆژی یەکشەممە (١٩ی جۆزەردانی ٢٧١٩/ ٩ی ژوئەنی ٢٠١٩)، ئومید شامحەمەدی مامۆستای دیواندەرەیی، بە مەبەستی تێپەڕاندنی ماوەی یەک ساڵ بەندکرانەکەی، دەستبەسەر و ڕەوانەی بەندیخانە کراوە.\nبە وتەی سەرچاوەیەکی ئاگادار، ئومید شامحەمەدی دوای دەستبەسەرکران بۆ بەندیخانەی ناوەندی سنە گوازراوەتەوە.\nئومید شامحەمەدی، ڕۆژی پێنج شەممە (٢٥ی ڕێبەندانی ٢٧١٨ / ١٤ی فێوریەی ٢٠١٩)، لەلایەن لقی یەکەمی دادگای شۆڕشی شاری سنەوە بە تۆمەتی ”هەوڵدان دژی ئاسایشی نەتەوەیی“ حوکمی یەک ساڵ بەندکرانی بەسەردا سەپێندراوە.\nناوبراو، ئێوارەی رۆژی دووشەممە (٢١ی ڕێبەندانی ٢٧١٨ / ١٢ی نۆڤەمبری ٢٠١٨) لەلایەن هێزەکانی ئیتلاعاتی سپای پاسدارانەوە دەستبەسەر و پاش ٤٠ ڕۆژ بە دانانی بارمتەی ١٠٠ میلیۆن تمەنی و بە شێوەی کاتی ئازاد کرابوو.\nئومید شامحەمەدی بە تۆمەتی هاندانی مامۆستایان بۆ مانگرتنی گشتی مانگی خەزەڵوری ساڵی ڕابردوو دەستبەسەر کرابوو.


یادی هێمن وەک تریفەدزێک » Balinde Poetry\nیادی هێمن وەک تریفەدزێک\nهێمن، هایدیگەر واتەنی، شاعیرانە لەناو خاکی زمانی کوردبووندا ژیا، بۆیە هەر زمانێکی شیعریی نەبوو، بەڵکو ژیانێکی شاعیرییش بوو. شیعرە هەرە سادەکانیشی، وەک خۆی زرینگانەوەی بوونی بوو. ئەو شاعیرە ئەڤیندارە، وەک “کوێستانی کورد” کۆچەرییانە ژێی ژیانی دەچڕی. ئەو پیاوە دڵ بۆهیمییە بە دەستێک شیعری کلاسیکیی و فۆلکلۆری لە زمانیدا موتوربە دەکرد بۆ ئەوەی بە دەستەکەی تریشییەوە، جوانیی نوێ لە شیعرەکانیدا بەرجەستە بکاتەوە.\nهێمن لە شیعری “سووڕی دەوران”دا، هێمنانە بە شێواز و زمانێکی سەروادار، بەڵام ناوەڕۆکێکی هاوسەردەم، ئاوێتەکردنێک لە کلاسیک و نوێوە، ئیرۆسیی ژیان و ئێرۆسیی سیاسیی، هونەریی سیاسەتاندن ئاوێتە دەکات، بەمەش دەخوازێت چامەیەک لە ‘مەم و زین”ێکی هێمنیی دابهێنێیت، ئەوەتا لەوێدا دەڵێت:\nقەڵای میران بە دەست ناکەس دەنەخشێ\nکە “دار هۆرەی لە خۆی بێ زوو دەقەڵشێ”\nئەگەر زێڕ و دراو دەوری نەبووبا\nبلووری ژین دەبوو غەوری نەبووبا\nئەگەر خوێڕی نەکا میللەتفرۆشی\nلە خۆی نابینێ زاڵم خێر و خۆشی\nلێ بۆ ئەوەی سیاسەت بکا بە ژیان، ژوانێک بۆ خۆشەویستیی و سیاسەت دەسازێنێت، تا هەردوو دونیا ئاوێتە بکات:\nبەڵام کەیفی هەبوو بەزمی شەوانە\nبە ڕۆژ ئاوارە بۆ پێخۆر و نانێ\nبە شەو دەستەملانبوون تا بەیانێ\nزمان دەیگوت ژیان چەند نازانینێ\nڕووحی ئەڤینداریی وای لە هێمن دەکرد بنووسێت، هەروەک ئیرۆسیی ژیان هاندەری بوو، کە شۆڕشگێڕانە بژیت. شیعرییەتی ژیانی هێمن تەنێ جێنیشینی نییە لەسەر زەویدا، بەڵکە بوونێکی کۆچەرییشە، تاکوو زایەڵەی ناوەکیی سروشت و جوانیی کیژی ئازا و زامی ژیانەکەی خۆیی و نەتەوەکەیشی کۆ بکاتەوە و بیانچڕێت.\nهێمن ئەگەرچی وا دەنوێنێت کە “دێم و دێم”ـەکەی لە شیعری “ناڵەی جودایی”دا لەرینەوەی تاراوگەیە، لێ “دێم و دێم”ـەکەی ئەو بۆ ناو نیشتیمانی زەمەنێکی نادیارە.\nشێوەنێکم پێیە نەی نەیکردووە\nبانگی ئازادی و گرۆی یەکسانییە\nشیوەنی من شینی کوردی بێبەشە\nبا لە زارم بێتە دەر پشکۆی شیعر\nبا فراوانتر بکەم ئاسۆی شیعر…\nدێم هەتا هەمبێ بڕست و بیر و هۆش\nگەر گلاشم کوردەواریی ئێوە خۆش\nئەوها ئەگەرچی ئەمڕۆ هێمن لەبەر بێڕەخنەیی، بێباکیی نووسەرانی هاوزمانەکەیەوە دڵبزوێن نییە، لێ ئەو دیاردەیەکی شیعریی نامۆ و ناوازەی شیعریی حەفتا و هەشتایەکانی کوردییە.\nهێمن ئەو شاعیرەیە کە لەم ڕۆژگارە مەکینەیییەدا، هەر کاتێک کە تۆ لە ڕەقیی جیهان و ئاوابوونی ناسکوێژی بێهوودە دەبیت، دەتوانیت بۆ دڵدانەوەی خۆت و زمانەکەت هانای بۆ ببەیت. وێڕای شیعری گۆرانیی، دانسقەترین بنووسی چامەی شیعریی خۆماڵیی بوو. بۆیە هێمن ئەگەرچی موکریانیی بوو، کەچی دەگمەنترین شاعیری سەرمەستی ئەمدیوی سنوورەکان بوو. هێمن حەزی لە کیژ و مانگەشەو بوو، چونکە خۆی تریفەدزی مانگەشەو بوو.\nهێمن موکریانی، شاعیر، نووسەر و وەرگێڕ، لە ساڵی ١٩٢١ـدا لە مەهاباد لە دایک بووە. ١٦ـی ئەپڕێڵی ١٩٨٦ لە ورمێ کۆچی دواییی کردووە. تاریکوڕوون، ناڵەی جودایی، لە کتێبەکانی ئەون.


یەپەگە بارەگایەکی سوپای تورکیای لە عەفرین تەقاندەوە\nیەپەگە بارەگایەکی سوپای تورکیا و گروپە هاوپەیمانەکانی لە ناوەندی شاری عەفرین لە ڕۆژئاوای کوردستان تەقاندەوە.\nناوەندی ڕاگەیاندنی یەکینەکانی پاراستنی گەل (یەپەگە) لە بەیاننامەیەکدا بڵاویکردەوە، لە چوارچێوەی قۆناغی دووەمی بەرخۆدانی سەردەم لە عەفرین، بەرەبەیانی ڕۆژی هەینی, شەڕڤانان بارەگایەکی سوپای تورکیا و گروپە هاوپەیمانەکانی ئەو وڵاتەیان لە شەقامی ڤیلاتی شاری عەفرین تەقاندووەتەوە.\nئاماژەی بەوەش کردووە، لە ئەنجامی ئەو ئۆپراسیۆنە ٤ چەکداری گروپە هاوپەیمانەکانی تورکیا کوژراون و دووی دیکەش بریندار بوون.\n٢٠ی کانوونی دووەمی ڕابردوو سوپای تورکیا بە یارمەتی سوپای سوریای ئازاد و گروپە هاوپەیمانەکانی لە سوریا، هێرشێکی بەرفراوانی بۆسەر کانتۆنی عەفرین لە ڕۆژئاوای کوردستان دەستپێکرد، پاش ٥٨ ڕۆژ، ١٨ی مانگی ڕابردوو توانیان بچنەناو ناوەندی شاری عەفرین و دەستیان بەسەر ئەو شارەدا گرت.\nکۆی سه‌ردان: 17734295


مرۆڤ لە تاراوگەدا وەک ڕەشەبا وایە ، جارجارە دەردەکەوێ و وون دەبێ.\nسازدانی : ڕابەر فاریق و سۆران عەزیز\nچەند مانگێک پێش ئێستە ( ناڵە حەسەن ) ی شاعیر گەڕایەوە کوردستان ، جگە لەوەی چەند دیدارێکی لەگەڵدا کراو کۆڕێکی شیعری بۆ سازدرا ، کۆمەڵێک لە شیعرەکانیشی کۆکردنەوە و لە دوو توێی کتێبێکدا بە نێوی ( نیگایەک بەسە بۆ مردن ) بە چاپی گەیاندن ، دوای گەڕانەوەشی بۆ مەنفا ئێمە حەزمانکرد کۆمەڵێک پرسیاری ئاراستە بکەین ، سەبارەت بەو کتێبە و هەندێ پرسی تری گرنگ و پەیوەست بە شیعر . هەندێک لەو پرسیارانەی کەوا لەلای ئێمە گەڵالەَ ببوون ئەمانەن : شاعیری ڕاستەقینە بۆ ئەوەی زمانێکی مەجازی و تایبەت و جیاواز و باوگاویکراو بە خەیاڵ و مەعریفە و موزیکی یەکڕیتمی بخوڵقێنێت ، دەکرێت هاوڕەهەندی هیچ ئایدیۆلۆژیایەک بێت و بە کۆمەکی ئایدیۆلۆژیا و واقعی ئەبستراکت ، ( بەهەرکلۆجێک بێت ) بتوانن تۆوی گۆڕانکاری لە تێڕوانینی شاعیردا بچێنن ؟ خاڵە هاوبەشەکانی نێوان زمانی دەق و زمانی گوتن چین ؟ بۆ ئەوەی پردێک بدۆزینەوە بۆ تەئویلکردن لە نێوان زمان و دەق ، بۆ نێو دنیای واقع و حەقیقەت ، لەوێشەوە بۆ نێو دنیای خەیاڵ و فەنتازیا ، پێویستە چیبکەین ؟ چەند پرسیارێکی تری پەیوەست بە نێوەڕۆکی کتێبەکەیی و پرسگەلی تر ، ( ناڵە حەسەن ) بەم شێوەیە وەڵامی داینەوە .\nکوردستان ڕاپۆرت : جگە لەوەی بەردەوام گرنگیت بە سیمبوول داوە هاوزەمان وێنەشت فەرامۆش نەکردووە ، لە هەموو شیعرەکانیشت دا هەماهەنگیەک هەیە لە نێوان زمانی ئاسایی و خوازا . پێت وایە تەنها شتێک کە گرنکی زۆرت پێنەداوە موزیکی دێرەکان بێت . ئایا ئەم هۆکارە بۆچی دەگەڕێتەوە ؟ ئایا ڕۆژانە کاتێکی دیاریکراوت هەیە بۆ موزیک ؟ پێتوایە نەبوونی ڕیتمێکی هاوبەش لە نێوان دێربەدێری شیعرێکدا دەبێتە هۆی کەوتنەوەی بۆشایی ؟ ئایا ئەلتەرناتیفێک هەیە لە شوێنی ( موزیک ) دابندرێت ؟\n- ناڵە حەسەن : بە پێی ئەم ئالوگۆڕانەی بەسەر زمانی شیعری و پێکهاتەی شیعری دا هاتووە ، ئیمڕۆ زمان لە شیعردا لە پانتاییەکی فراوانتر و بە شێوەیەکی ڕەهاتر کاردەکات . پەیوەندی نێوان منی شاعیر لەگەڵ زمان پەیوەندییەکی توند و تۆڵتر و فرە ڕەهەند ترە . چارلس ئۆڵسن شاعیری مۆدێرنیست و هاوچەرخی ئەمریکی لە ساڵی 1950 لە نووسینێک دا بە ناوی ( Projective Verse ) یەکێتی بابەتی لە شیعردا ڕەتکردەوە و داوای سەربەخۆیی هەر کۆپلەیەک و دێرێکی کرد . ئەم نووسینەی ئۆڵسن لە ئاستێکی زۆر فراوان لەلایەن شاعیرانی ئەوکاتەی ئەمریکا پێشوازی لێکرا . ئەمە بۆ مانا دیارە بۆ موزیکیش هەروایە . وا پێویست دەکات بەم ڕەهاییە لە موزیکیش بڕوانین . موزیکی شیعر پەیوەندی بە ئاوێتەبوونی هارمۆنیای وشەکانەوە هەیە . دیارە وشەش بۆخۆی چەند دیوێکی هەیە منی شاعیر هەرجارەی مامەلە لەگەڵ دیوێکیان دەکات . وە هەریەک لە دیوەکانی وشە هەڵگری هارمۆنیایەکە ، هارمۆنیاکەش تایبەت و دیاری کراو نیە بە پێی میزاج و چەشە و مەعریفەی خوێنەر دەگۆڕێت . هەندێ جار هارمۆنیای وشەکان تێکەڵاو و ئاوێتەی یەکتری دەبن لە دێرێکدا یان لە کۆپلەیەکدا میلۆدێکی دیاریکراو پێکدەهێنن . هەندێ جاریش هارمۆنیاکان ئاوێتەی یەکتری نابن و لە میلۆدی جیا و سەربەخۆ دەمێننەوە . ئەم تێکەڵنەبوون و ئاوێتە نەبوونەی هارمۆنیای وشەکان ئەمە کەوتنەوەی بۆشایی نیە بەڵکو ئەمە هەڵوەشاندنەوەی پێکهاتەی یەک ڕیتمیە یان ڕیتمێکی تایبەت و دیاریکراوە لە شیعردا بۆ بەرهەمهێنانەوەی چەندین ڕیتمی جۆراوجۆر و جیاواز . وە هەندێ جار هارمۆنیا و میلۆدی وشەکان دەکەونە فەزایەکی نادیارەوە ، خوێنەر لە ئاکامی بەدواداگەڕان پێیان دەگات و دەیاندۆزێتەوە . دیارە من بۆخۆم چۆن عاشقی شیعرم تا ئەندازەیەکی زۆریش عاشقی میوزیکم وە زۆریش گوێ لە موزیک دەگرم . من پێموایە زۆریش گرنگیم بە موزیکی شیعر داوە . ڕەنگە جیاوازییەکان لێرەوە بێت چ ڕوانینێک و دیدگایەکمان هەیە بۆَ موزیکی شیعری و زمانی شیعری . وە من هیچ ئەلتەرناتیفێکم پێنیە لە شوێن موزیکی شیعری . لەلای من میوزیکی شیعری ڕۆحی وشە و ڕۆحی زمان و خەیاڵ پێکدەهێنن لە شیعردا .\n- کوردستان ڕاپۆرت : زمانێکی سادە نەک ( ساکار ) بەکار دەهێنیت بۆ نووسینی شیعر ، لەپاڵ ئەمەدا زۆر جار ڕووبەڕووی وشەی فەلسەفی یاخود واتای قوڕس دەبینەوە لە بەرامبەر شیعرەکانت . پێتوایە ئەم تێڕوانینەت هەڵگری جۆرێک لە پارادۆکسی بن .\n- ناڵە حەسەن : من لەم ساڵانەی دوایی بۆ نووسینی شیعر زیاتر زمانێکی ئیرۆتیکیم بەکارهێناوە و گرنگیم بە بابەت و بەها ئیرۆتیەکان داوە . وە ئیشکردن لە سەر خەون و غەریزە و هەستە نەستیەکانی مرۆڤ ، ئەمە خۆی لە خۆی دا بابەتگەلێکی سایکۆلۆگیستی و فەلسەفین . ئیشکردنیش لە نێو ئەم ڕووبەرانە بە زمانێکی ئیرۆتیکی و تا ئاستێک جیاواز لە دوێنێ پێویستی تاڕادەیەک بە سادەیی و شەفافیەت هەیە . هۆکارەکەش ، ڕەنگە بەشێکی ئەوە بێت ، بۆ ئەوەی خوێنەران بە لەزەتی زیاترەوە لە کاتی خوێندنەوەی شیعرەکانم دا لە ڕامان و بەدواگەڕانەکانیان بەردەوام بن . هەر لێرەوەش پارادۆکسەکە مانا پەیدا دەکات . بەڵام بەدەر لەمانە من لە پڕۆسەی نووسینی شیعریمدا گرنگی زۆرم بە چەمکی پارادۆکسی داوە . لە نێو شیعرەکانی مندا دەستەواژەی پارادۆکسی زۆر بەرچاو دەکەوێت . نزیکەی 10 ساڵ لەمەوبەر نووسەرێکی بەرێز لە خوێندنەوەیەک بۆ شیعرەکانم نووسیبووی ( ناڵە حەسەن دەیەوێ لە ڕێگەی پارادۆکسەوە خۆی بە خوێنەران بناسێنێ ) . وە ئەمانەش هەمووی لە حالەتی نەستیەوە ڕوودەدەن ڕەنگە من دەسەلاتێکی ئەوتۆم بەسەریانەوە نەبێت . بەڵام هەرچۆنێک بێت سادەیی و شەفافیەت لە دەربڕیندا ئەوە بە مانای پێکهێنانی بەربەست ناگەیەنێت لە بەردەم قووڵبوونەوە بۆ نێو پێگە نادیارەکانی خەیاڵ و فەنتازیا .\n- کوردستان ڕاپۆرت : لە دوا کتێبی شیعریت دا ( نیگایەک بەسە بۆ مردن ) کە پێکهاتووە لە سیازدە شیعر لە چواریان دا وشەی مەرگ دەبیندرێ .. ئەمە جگە لەوەی وشەیەکی ئەدرێسی کتێبەکەشت " مردن " ە . جیا لەوانە لە کتێبەکانی تریشتدا هەست بە ئامادەگی چەمکی مەرگ دەکرێت . ئایا هۆکاری ئەم چەمکە چیە لە شیعرەکانتدا ، چۆن لە مەرگ دەدوێیت ؟\n- ناڵە حەسەن : چەمکی مەرگ لە نێو شیعرەکانی مندا ، هەڵگری حالەتە سایکۆلۆژییەکانی ناخ و غەریزەکانی منی شاعیرە . بە مانایەکی تر چەمکی مەرگ ڕەنگەکانی ناخ و دیوی ناوەوەی منە یان کۆد و نۆتەکانی زمانی کەسێکی ترە لە مندا . من لە نێو شیعرەکانم دا بە دوای خودە ونەکانی خۆمدا دەگەڕێم ئەو خودەی کە هەمیشە بەدوایدا گەڕاوم و نەمدۆزیوەتەوە . ڕەنگە لە ئاکامی ئەو بەدواداگەڕانەم وە لە نێو گەڕانەکانیشم هەوڵەکانم بێهودە ماونەتەوە . بۆیە هەمیشە وا هەستم کردووە کەوا من ( زیندوویەکی مردووم ) . پەیوەندی ناخ و خودی من لەگەڵ چەمکی مەرگ پەیوەندیەکی سوریالیستانەیە ، کە ئێستا زۆر زیاتر ناخ و خەیاڵ و هەستە نەستیەکانمی داگرتووە . وە لەلایەکی تر چەمکی مەرگ لە نێو شیعرەکان و بینینەکانی مندا : ئەو مانا و کردارە بایۆلۆژی و فیزیکیە ناگەیەنێت . کە جەستە و پێکهاتەکان لە هەناسەدان بکەون ئیتر تەواو مردن و کۆتاییان بە بوونیان هات . بەڵکو مەرگ بۆ من بەمانای : گەڕانەوە بۆ نێو وەرزەکانی یادەوەری و هەناسەدانەوە لە نێو باخچەکانی ئەبەدیەت . بە مانای : گۆرانی گوتن و سەما کردن و بینین و یاخی بوونی بە تەنیایی . چەند ساڵێک لەمەوبەر لە شیعری " گۆرانیەکانی بەیاتریس " نووسیومە ( تەنیایی : گۆشەیەکە لە مردن ) بەڵام ئیمڕۆ بۆ من ( مردن : گۆشەیەکە لە تەنیایی ) هەروەک بە پێی لێکدانەوەکانی فرۆید ئیرۆس بەمانای بڕی تامەزرۆیی و شەیدایی بۆ سێکس ، ئەم تامەزرۆیی و شەیداییە بە هەوڵدانێک بۆ مانەوە ناو دەبات . بە مانای ئیرۆس لە بەرامبەر چەمکی مەرگ بە مانای هاوارێک بۆ ژیان . بەڵام لە نێو شیعرەکانی من لە نێو خودی چەمکی مەرگدا ئەم هاوارە ئیرۆسیە دەبیندرێ . لە ئاکامدا دەکرێ بڵێم چەمکی مەرگ لە نێو ڕوئیاکانی مندا بە مانای : هاوارێکی ئیرۆسیانە بۆ ژیان و بۆ جوانی ، بەڵام لە نێو گۆشەکانی تەنیاییدا .\n- کوردستان ڕاپۆرت : لە هەموو ڕویەکەوە جیاوازییەکی زۆر بەدی دەکرێت لە نێوان ئەو شیعرانەی لە نیشتمان نوسیوتن و ئەوانەشی لە مەنفا نوسیوتن .. پێت وایە هۆکاری گۆڕانکارییەکە پەیوەست بێت بە " شوێن " ەوە ؟ یاخود ئەوە سەفەر و ئاشنابوونە بە کەلتوورگەلیتر ؟\n- ناڵە حەسەن : مەنفا وای لێکردووم هەمیشە فرمێسک بە چاوی خەون و خولیاکانمەوە ببیندرێ . وایلێکردووم لە نێو خەون و خەیاڵەکانی شیعریم گومانەکانم زیاتر بن ، گومان لە بوونم لە ئایندەم تەنانەت لە یادەوەرییەکانیشم . وایلێکردووم لە نێو خەون و خەیاڵە شیعرییەکانم ماندووتر بە دوای پرسیاردا بگەڕێم .. وای لێکردووم لەزەت لە مردنەکانی خۆم ببینم . دابڕان و تەنیایی زۆر شتیان فێرکردم ، کیشوەری گەڕان و ڕوانینەکانمیان فراوانتر کرد . باوەڕم بە زۆر شت هێنا کە پێشتر باوەڕم پێیان نەبوو . ئەمانە هەموو کۆمەکیان کردم بۆ فراوان بوونی مەعریفەی منی شاعیر و تێگەیشتنێکی تر لە داهێنان و زمانی نووسین . بێگومان سەفەر و ئاشنا بوون بە مەعریفە و کەلتوورگەلێکی تر ئەمانەش کاریگەری خۆیان هەیە وەک ئەو کاریگەرییانەی لە سەرەوە باسم کردوون . وە تا ئەو جێگایەی بە " شوێن " یش دەگەڕێتەوە . لێرەوە شوێن کاریگەری بەسەرمەوە هەبووەو هەیە کە بێشکەی یادەوەرییەکانمە دابڕانیشم لە کوچەو کۆڵان و گەڕەک و شار و نیشتیمانی یادەوەرییەکانم ئەمەش وای لێکردووم ببم بە جەستەیەکی پڕ لە برین و ببم بە ئۆقیانووسێکی پڕاوپڕ لە شەپۆڵی بێ ئۆقرە . ئەم کاریگەری و گەڕان و گومان و مردن و وونبوونانەی کە باسم کردوون لە نێو شیعرەکانم ڕەنگیان داوەتەوە و بێ ویستی خۆم پەلکەزێڕینەی ئاسمانی شیعریکانمیان ڕەنگ کردووە . هەر ئەمانەشن سەرچاوەی جیاوازییەکان .


به رێگه‌يه‌كى نوێى پزيشكى تووشبوويه‌كى ئايدز له مه‌رگ رزگاركرا\nژمارەیەک توێژەر دەستکەوتێکی تەندروستی بێوێنە رادەگەیێنن، کە چارەسەرکردنی دووەم نەخۆشی تووشبووه به نەخۆشی نەمانی بەرگری لەش (ئایدز).\nئەو توێژەرانە باس لەوە دەکەن کە چارەسەری نەخۆشەکان لە رێگەی چاندنەوەی مۆخی ئێسک یان خانەی درووستکردنی خوێن بووە. ئێستاش هەژدە مانگ بەسەر نەخۆشەکە تێپەڕبووە و ئاییدزی نەماوە.\nپرۆفيسۆر راڤیندرا گوپتا، توێژەری سەرپەرشتیار، له زانکۆ کۆليژی لەندەن، گوتى: "ئێمە دوای چاندنەوەی مۆخی ئێسک 16 مانگ چاوەڕوانمان کرد، دوای پشکنین و شیکردنەوەی زانیارییەكان، دەرکەوت کە زۆر زۆر کەم ڤایرۆس ماوە، ئەگەر هیچیشی مابێت. لەو کاتە چارەسەرییەکانمان راگرت... ئێستاش 18 مانگ تێپەڕ بووە و نەخۆشیەکەش نەگەڕاوەتەوە".\nتاکە شت کە ئەو نەخۆشانە جیا دەکاتەوە لە نەخۆشەکانی تری توشبوو بە ئایدز ئەوەیە کە ئەو دوو نەخۆشە هەردووکیان توشبووی جۆرێکی شێرپەنجەش بوون. ئاستەنگێکی تری ئەو چارەسەرەش ئەوەیە، کە دۆزینەوەی بەخشەرێکی هاوتا کە هەمان جینی گۆڕابێت، کە جینی ناسراوە بە سی سی ئاڕ فایڤه.\nپرۆفێسۆر راڤیندرا گوپتا، هه‌روه‌ها گوتى: "چاندنەوەی مۆخی ئیسک زۆر ئاڵۆزە، دواتر سەرکەوتنی و چاندنەوە و دروستکرنەوەی خوێن لە لایەن خانەکان ئاسان نیە. دەبێت رێژەی خانەی تەواو بگوازرێنەوە. دەبێت ئەوەشمان لەیاد بێت لەوانەیە نەخۆشەکە توشی هەوکردن یان دووچاری مردنیش ببێتەوە".\nسەرەڕای ئەو ئاستەنگانە، چاکبوونەوەی دووەم نەخۆشی تووشبوو بە ئایدز هەنگاوێکی مێژووییە، بەڵام ئەمەش ئەوە ناگەيه‌نێت کە زانایان لە توێژینەوە و گەڕان بەدوای چارەسەری ئاسانتر بوەستن، وەک روونە، هەموو توشبووێکی ئایدز ناتوانرێت مۆخی ئێسکی بۆ بچێندرێتەوە و هەموو بەخشەر و نەخۆشێکیش لە رووی گۆڕانی یەک تاکە جینی گۆڕاو هاوتاییەکی دەگمەنە.


بە سوود وەرگرتن لە خزمەتگوزارییەکانی ئێمە، هەست بە باشتربوونی خۆتان دەکەن.\nVård med kärlek, kvalité\nFör mer information ring oss idag!\n010 516 44 77\nسۆز، چۆنییەتی، پارێزگاری\nلەو شوێنەدا کە بێ هیوا دەبن، ئێمە لە لاتانین. لە بنەماڵەی بچووک و دۆستانەی ئێمە دا هەمیشە جێگایەک بۆ ئێوە هەیە.\nبە تەلەفۆن و لە بیست و چوار کاتژمێری شەو و ڕؤژ دا، لە گەڵ کێشکدار (خەفەر) ی ئێمەدا لە پەیوەندی دابن.\nلە خزمەتگوزارییە ماددیەکانی ئێمە بە شێوەیەکی بێ بەرامبەر، بەهرەمەند دەبن.\nگەشت و چالاکی و خولە فێرکارییەکان بۆ ئێوە و ئازیزانتان.\nڕێکەوتننامەی گشتی، بە سوود وەرگرتن لە باشترین ماف و یارمەتییە ماددیەکان بۆ دەستیارەکان.\nپەیرەوی لە پەیماننامەی مافەکانی منداڵان، لە هەموو بوارەکانی کار کردن لەگەڵ منداڵانی خاوەن پێداویستی تایبەت.\nئاگادارکردنەوە بەشێوەیەکی بەردەوام بۆ بنەماڵەکان و دەستیارەکان.\nئەو منداڵ و گەورەساڵانە کە کەمئەندامن، لە ژیانی ڕۆژانەیان دا زۆربەی\nکات پێویستیان بە یارمەتی هەیە. ئەم یارمەتیە دەتوانێ بریتی بێت لە ئەو یارمەتیانە کە بەپێی "یاسای سوید بۆ پشتیوانی و خزمەتکردنی کەسانی کەمئەندام" و "یاسای خزمەتە کۆمەڵایەتیەکانی سوید" دابین دەکرێن (وەک ئیسراحت‌کردنی چاودێران، یارمەتی شەخسی، دابینکردنی شوێنی نیشتەجێبوون، و هتد)، یارمەتیی پزیشکی (ویلچێر، ڕەمپ، کاتگر، هتد)، گونجاوکردنی شوێنی ژیان، پێدانی پارەی چاودێری، خزمەتەکانی گەڕان و هاتوچوو، یان خزمەتەکانی چاودێریی پزیشکی).\nزۆربەی کات ئاسان نیە کە بزانی لەگەڵ چ لایەنێکی بەرپرس پەیوەندی بکەیت، لەبەر ئەمە ڕێنمایی دەدرێت بە منداڵان و گەورەساڵانی کەمئەندامی نیشتەجێ لە ناوچەی ژێر دەسەڵاتی شارەوانیی گۆتێنبۆرگ. ئێمە ئەم خزمەتانە دابین دەکەین:\nزانیاری و ڕێنمایی دەربارەی ئەو کۆمەک و یارمەتیانە کە لە نێو کۆمەڵگادا بۆ منداڵان و گەورەساڵانی کەمئەندام هەیە.\nڕێنمایی بۆ دۆزینەوەی لایەنی بەرپرس.\nئەگەر تەلەفۆن بۆ ئێمە بکەیت، ئێمە بە زمانی سویدی وڵام دەدەینەوە. هەرکات وادەیەکی چاوپێکەوتن لەگەڵ ئێمە بگریت، ئەگەر پێویست بێت وەرگێڕێکی زارەکی بۆ تۆ دابین دەکەین. ئەگەر بە هەر زمانێک جیا لە زمانی سویدی ئیمەیل بۆ ئێمە بنێریت، ماوەیەکی زۆرتری پێ دەچێت وەڵامت بدەینەوە، چونکە پێویستە پەیامەکەت تەرجومە بکەینەوە. لە کاتی پێویست، ئێمە دەتوانین وەرگێڕێکی تەلەفۆنی بۆ تۆ دابین بکەین.\nلەگەڵمان پەیوەندی بکە\n031-380 22 88\n@ 2014 Maxia Care AB\nVård med kärlek, kvalité & omtanke\nVi har tillstånd från Inspektionen för Vård och Omsorg för att bedriva enskild verksamhet inom personlig assistans enligt 9 § 2 LSS.\nTelefon: 010 516 44 77